text:
Kanye
(This page's format needs to be reviewed. You can help by editing it.)
Kanye ke motse-setoropo oo kwa borwa jwa lefatshe la Botswana. E okametse tsa botsamaise jwa kgaolo ya Borwa. Kanye ke nngwe ya mafelo a magologolo a matona mo Botswana go tloga ka ngwaga wa 1853. Ke motse-mogolo wa morafe wa Bangwaketse o kgosi ya one eleng Kgosi Malope wa bobedi yo o e leng morwa Kgosi Seepapitso wa bone.Kanye o tlholegile e le motse wa Bangwaketse, o e leng mongwe wa merafe e metona mo Botswana. O mo kgalong ya lefatshe la Botswana e e tletseng dithaba. O dikaganyeditse ke Moshupa, Lobatse, Jwaneng, go ya teng o tsaya metsotso e le masome a mane le botlhano go tswa mo Gaborone, o e leng toropo-kgolo ya Botswana.
Go nnile le Pego ya metsotso e le masome a a robang bobedi ka lelwapa lwa bogosi jwa Bangwaketse kwa Kanye go tloga ka ngwaga wa 2003 go fitlha ka ngwaga wa 2005 e e biditsweng "Kwa mosasaneng wa ga mma kgosi".
Contents
bangwaketsi ke batho baba siameng ebile ba rata dijo tsa setso Banni ba rotloediwa go bopagana,go nna soopo senngwe[baakanya | edit source]
Mothusa tona wa dikgaolo mme Botlogile Tshireletso o gakolotse ba dikomiti tsa ditlhabololo tsa motse wa Kanye go nna seopo sengwe, go dira ka natla go isa ditlhabololo kwa morafeng.Mme Tshireletso o ntshitse kgakololo eo mo phuthegong e a neng a e tshwere le ba dikomiti tsa ditlhabololo tsa motse bosheng go lekodisana ka tse di amang dikomiti tseo, di akaretsa mananeo a tsone, a di a kgonneng le a a padileng ga mmogo le ditharabololo tsa bothata jo.O tlhalositse gore diphuthego di tshwana le tse, di botlhokwa ka, ka tsone ke gone go ka bonwang gore a ditlhabololo di goroga kwa bathong le go bona gore mananeo a tshwana le la Ipelegeng a ntsha maduo a a nang le boleng.A re dikomiti tsa ditlhabololo tsa motse ke tsone di tsenyang leitlho mo ditlhabololong, a tlhalosa fa lephata la gagwe le tlhophile go nna le phuthego go sekaseka gore ditlhabololo di tsamaya jang le go amogana megopolo le ba ba amegang.O gakolotse baduladitilo ba dikomiti tsa ditlhabololo tsa motse go etelela pele mananeo a Ipelegeng ka kelotlhoko ka ke bone ba itseng dikgwetlho tse di amang mananeo a. O tlhalositse fa ditogamaano tse di beetsweng fa thoko ka ntlha ya letlhoko la madi, di beilwe leitlho gore fa itsholelo e tokafala di bo di dirwa mme a re ba tlaa tsaya dikgakololo tsa VDC tsia ka dinako tsotlhe.O rotloeditse ba dikomiti tsa ditlhabololo go nna ba fana sebaka, ba ntsha megopolo mme e sekasekiwe gore maduo a tle a bonale.Mme Tshireletso o kopile ba VDC go fokotsa dikoloto tsa bahirisi ba matlo ka go dira ditumalano le batho pele ga ba tsena mo matlong ka go netefatsa gore ba duela leng le gone go netefatsa gore madi a a phuthwa pele ga kgwedi e felela ruri.O rotloeditse ba dikomiti ka go farologana go fa batho maele a go itirela go leka go nyeletsa lehuma a re ba seka ba lebagana le go thapa batho mo Ipelegeng le go ba phakisa fela[4].
Go ata ga dikereke go a tshwenya[baakanya | edit source]
Bagogi ba dikereke ba kopilwe go emisa go runyarunya ga tse disha. Mogolwane wa komiti e tona ya ditlhabololo tsa motse wa Kanye, Rre Patson Motswagae o kopile jalo kwa kabelong dimpho ya bana ba kereke ya The Holy Galaliee Apostolic Church In Zion kwa Kanye ka Tshipi.Bana ba kereke eo ba sekole sa Tshipi, ba ne ba amogela dimpho go tswa kwa mokgatlhong wa Samaritans purse wa Amerika.Rre Motswagae a re bolwetse jo jwa go runya ga dikereke ka mmetela boaparetse lefatshe la Botswana ka bophara, a tlhalosa fa se se tsisa ketsaetsego.Mogolwane yoo o akgoletse kereke ya Galalie mowa o ba nang le one wa neelano, a re ke makgetho a mantsi kereke eo e tshwara kabo dimpho, selo se a reng se boutsana mo dikerekeng tse dingwe.
Moruti Motlalekgosi Makwepa ene o kopile batsadi go neela bana lorato le go ba tlhokomela ka ditsela tsotlhe tse ba di tlhokang.Rre Makwepa o tsweletse a re bana be segompieno ba tsholetswe mo dinakong tse di thata mme ba tlhoka kgothatso.O rotloeditse mokgatlho wa Samaritans Purse go tswelela o abela bana lefatshe lotlhe, a re o tla a bona lesego mo go abeng.Molomaganya ditiro wa mokgatlho wa Samaritans Purse kwa Kanye, Mme Khumo Gedion o tlhalositse fa dimpho tse di tswang kwa mokgatlhong o di abelwa batho ba ba farologanyeng jaaka batlhoki, ba ba amilweng ke dibetso tsa tlholego, balwetse ga mmogo le magolegwa.Dimpho tse di akaretsa dibaebele, diaparo, bompopi le tse dingwe.[5]
Bangwaketse ba ba tlotlegang go tswa kwa Kanye[baakanya | edit source]
- Rre Quett Masire- Tautona wa pele wa Botswana
- Kgosi Seepapitso wa bone- Moemedi wa lefatshe la Botswana ko lefatsheng la China e bile e le moeteledi-pele wa Ntlo ya Dikgosi
- Rre Archibald Mogwe - tona wa mafatshe a sele
- Rre Kentse Nchi Rammidi- Mopalamente wa kgaolo ya Kanye Bokone gape le mothusa-tona wa dikgaolo le metse
- Rre Morulaganyi Kgasa- mokwadi wa Thanodi ya Setswana
Dijo Tsa Setswana[baakanya | edit source]
Dipadi tse dingwe[baakanya | edit source]
Kanye o bula mmolo o mosha ka 27/03/2014[baakanya | edit source]
Mmolo o mosha wa kanye o bidiwa MONGALA MALL,
- ↑ "Kanye, Botswana Page". Falling Rain Genomics, Inc. http://www.fallingrain.com/world/BC/0/Kanye.html. Retrieved 2009-12-27.
- ↑ Central Statistics Office (2008-02-07) [2001], Distribution of population by sex by villages and their associated localities: 2001 population and h, Gaborone, Botswana, http://www.cso.gov.bw/index.php?option=com_content&task=view&id=150, retrieved 2009-12-27
- ↑ Botswana Telecommunications Authority (2009-09-11), "Botswana (country code +267)" (DOC), National Numbering Plans (International Telecommunication Union), archived from the original on 2009-12-27, http://www.webcitation.org/5mKyF8Dce, retrieved 2009-12-27
- ↑ http://www.dailynews.gov.bw/cgi-bin/news.cgi?d=20110801&i=Bopaganang_le_tlhabolole_motse
- ↑ http://www.fallingrain.com/world/BC/10/Kanye.html
Template:Capitals of Districts of Botswana


c: text/html

text:
16 mars 2017
liste des assistantes maternelles de Flines a retirer en mairie (mise a jour 01/2017)
Mme BAR Mme BECQ Mme BECQUART Mme CANONNE Mme CAREJE Mme CASTELAIN Mme CAUX Mme COISNON Mme COLSON Mme DECROIX Mme DELCROIX Mme DEMARECAUX Mme DEMARECAUX rose marie Mme DEREGNAUCOURT Mme DEREMEZ Mme DESPRES Mme DUBOIS Mme DUTILLEUL Mme FERREIRA Mme FICHEL Mme FIVEY A Mme FIVEY/DUEZ C Mme FLAMENT Mme FONTAINE Mme FREVIN Mme GOULOIS Mme GUILLEMYN Mme heddebaut Mme LEFEVRE Mme LEMAIRE Mme LEMOINE Mme LENGLIN Mme LEPEZ Mme LIBERT Mme LOQUET Mme MAHON Mme MAITTE Mme MARGOLLE Mme MEMMA Mme... [Lire la suite]

robotstxt: allowed

filter: keep


text:
A o ka rata go bala setlhogo seno ka %%?
BAEBELE E RUTA ENG?
Tsholofelo ya Mmatota ka Batho ba ba Tlhokafetseng (Karolo 1)
Bona gore a go tlwaelegile gore motho a hutsafalelwa fa a tlhokafetse le kafa Modimo a tla fedisang khutsafalo eo ka gone. Printa PDF eno mme o arabe dipotso.
O tlhoka go tsaya matsapa go tshela ka melaometheo ya Modimo. A go botlhokwa?
O ka nna jang tsala ya Modimo? O ka itse jang gore o reetsa dithapelo tsa gago?
O ka dirisa botlhale jang go tlhalosa se o se dumelang mme o sa nyatse se ba bangwe ba se dumelang?
Romela
Romela
DINTLHA TSA GO ITHUTA BAEBELE
Setswana
Tsholofelo ya Mmatota ka Batho ba ba Tlhokafetseng (Karolo 1)
https://assetsnffrgf-a.akamaihd.net/assets/m/502015201/univ/art/502015201_univ_sqr_xl.jpg


text:
Breast milk
Mashi a lebele ke mashi a a diriwang ke mabele a motho wa mme, a direlwa masea. mashi ke motswedi wa menontshane ya masea a a sa tswang go tsholwa pele ga ba simolola go ja le go sila dijo, masea a magolwane ba ka tswelela ba amusiwa ele gone fela kana go kopantswe le go ja dijo go tswa kgwedi tse thataro fa ngwana a simolola dijo.
Dipoelo[baakanya | edit source]
ngwana yo o ayang mo go mmagwe ke tsela e e tlwaelesegileng ya go bona mashi a lebele, mme mashi a ka gopiwa abo a nowa ka lebotlele,kopi kana leswana. Mashi a lebele a ka fiwa ke mme o sele e seng ene mmagwe ngwana , e ka nna ka go abela mashi a a pompilweng, kana fa mme a amusa ngwana ka lebele la gagwe mme ese ngwana wa gagwe.


text:
Ditlha ka Flip, Flippie le Ditsala
Tlhaloso
Mo go Ditlha Flip o tlhalosa bontle le monate wa Ditlha tse nne fa a ntse a tsweletse go itsise maina a dikgwedi tse somepedi tsa ngwaga.
Mokwadi
Charlotte Ewins
Batshwantshi
Riaan Retief & Lindsey van Heerden
Dikarolo tsa botlhokwa tsa motseletsele di akaretsa:
- Go nna le ponalo e e kgatlhisang
- E ikaelela go fitlhelela ditlhopha tse di farologaneng tsa dingwaga (dingwaga 4 – 7)
- Diteng tsa tlhotlheletsano ya botsayakarolo
- E thusa puo le tlhamo ya dikgopolo
- Go ka dirisiwa dipuo tse di farologaneng mo go ithuteng puo ya bobedi kgotsa ya boraro ka tsela e e se nang matshosetsi


text:
TSOGANG! No. 4 2016 | Go Itirela Thulaganyo e e Molemo
O ka tswa o lemoga kgotsa o sa lemoge, mekgwa e ama botshelo jwa gago ka tsela e e siameng kgotsa e e sa siamang.
SETLHOGO SA KA FA NTLE
Go Itirela Thulaganyo e e Molemo
Tlhomamisa gore mekgwa ya gago e a go thusa go na le go nna kotsi mo go wena.
SETLHOGO SA KA FA NTLE
1 Nna Tekatekano
Go tlogela mekgwa e e bosula le go nna le mekgwa e e molemo go tsaya nako. Bona kafa o ka ipeelang mekgele ka gone.
SETLHOGO SA KA FA NTLE
2 Itirele Dilo Motlhofo
Itsalanye le batho ba ba tla go thusang go dira ditshwetso tse di molemo.
SETLHOGO SA KA FA NTLE
3 O se Ka wa Ineela
Le fa o bona go le thata nna le mekgwa e mesha le go tlogela ya kgale, o se ka wa ineela!
Baebele ya Reng ka go Nyalana Kgotsa go Ratana ga Batho ba Bong jo bo Tshwanang?
A e kgala dilo tse di dirwang ke batho ba ba ratang ba bong jo bo tshwanang? A e rotloetsa batho go tlhoa batho bano?
GO THUSA LELAPA
Go Lebana le Diphetogo
O ka se thibele diphetogo. Ela tlhoko se bangwe ba ileng ba se dira go lebana le tsone ka katlego.
BATHO LE DINAGA
Go Etela Kyrgyzstan
Ba-Kyrgyz ba itsege ka go rata baeng le ka go nna tlotlo. Malapa a bone a ntse jang?
THE BIBLE'S VIEWPOINT
Ditebego Tse Dintle
Metswedi ya tshedimosetso e ka dira gore re lebe bontle ka tsela e e sa siamang.
A GO TLHAMILWE?
Modikologo wa Botshelo Jwa Tsie ya Cicada
Modikologo wa botshelo jwa ditshedi tseno tse di kgatlhang o bontsha gore di tlhagelela dibeke di le mmalwa fela morago ga dingwaga di le 13 kgotsa 17.
Tse Dingwe
Tsela ya go Kgaotsa go Ngangisana
A wena le molekane wa gago lo nnela go ngangisana? Ithute kafa melaometheo ya Baebele e ka namolang lenyalo la lona ka teng.


text:
Malebogo Marumoagae
(This page's format needs to be reviewed. You can help by editing it.) Template:Infobox pageant titleholder
Miss World 2007 beauty o tla bo o thwaretswe kwa China mme mafatshe a a tlabong a tseneletse dikgaisanyo tse a tsweletse ka go tlhopha baemedi ba ba tla bona ba emetse mafatshe ka go farologana . Gompieno,lefatshe la Botswana, go tsweng ntheng ya Afrika mo Borwa, ba kgonne go tlhopha moemedi wa bone go ya dikgaisanong tsa Miss World 2007. Malebogo Marumoagae o kgonne go fenya dikgaisanyo tsa bo Mmampudi jwa Mma Botswana jwa ngwaga wa 2006. O ne a kgatlhisa baathudi ka go araba dipotso tshotlhe tse a neg a di botswa le jone bontle jwa gagwe o kare naledi ya masa kwa makgaola kganyeng, o ne a tla a apesiwa korone ya Gautla e phatsima go tsweng kwa baathuding[1].
Malebogo Marumoagae o tshotswe ka (ngwaga wa 1983). Ke lekgarebe la maratagolejwa le le atlogileng monyo la boleng jo bo kwa godimo mo go bakileng gore a emele lefatshe la Botswana kwa kgaisanyong ya mmabontle wa mafatshe mafatshe ka ngwaga wa "2007", e e tumileng ka leina la Miss World 2007 kwa lefatsheng la China.Malebogo o goletse kwa motseng o o kwa bokone go bapa le toropo ya Francistown yo o bitswang Tonota,o selekanyo sa dikhilomethara tse di masome a mararo go tsweng toropong ya Francistown.
Le fa ditlhabololo di ntse di tsweletse, Tonota o ntse o tshwareletse mo ngwaong ya one.Malebogo o ne a fenya bomampudi jwa lekgarejwana le le gaisitseng botlhe mo Botswana morago ga go aloga mo dithutong tsa gagwe kwa Mmadikolo ka dithuto tsa gagwe tsa BS mo Economics le Population studies, o santse a kile a bereka e le morutabana wa nakwanwa,mme ebile gape a fiwa tiro ya go batlisisa mo lephateng la local economic policy institute.Morago ga go fetsa tiro ya gagwe e le Mma Botswana,o batla go tsweledisa dithuto tsa gagwe go nna Mmankge wa dithuto tsa (Botsogo) le Itsholelo.
Dipotso go tsweng Baathuding[baakanya | edit source]
Mo karabong ya gagwe go tsweng dipotsong ka baathudi gore ke eng sone se se faphegileng se a se ratang ka Pitse ya Naga,phologolo e yone e bonwang e le sekano sa lefatshe la Botswana, mme e se fela ka botlhale jwa gagwe fela,mme gape le ka tlhokomelo ya Makgobokgobo le diphologolo tsa one o ne a tlhalosa ka gore,"ke phologolo e e bonolo.E nale bontle jwa maratagolejwa fela jaaka ene a le montle. Mme fa o bona Pitse ya Naga e lelekiwa ke Tau, ya bo e iphalola mo botshelong jwa yone.Ga e ke e iphelela pelo,go filthelela e siela kwa go babalesegileng. Le ene a re o tshwana fela le yone, ga ke a iphelela pelo, bogolo jang fa a nale ditsetlana dingwe tse a batlang go di fitlhelela mo botshelong," o ne a raba ka go khutlisa.
Tse a di ratang[baakanya | edit source]
Ke motho yo o ratang go : Tshwantsha, Go bala, Go kwala, Go letsa katara, Go bina.MMe bontsi jwa nako ya gagwe o e dirisa fela thata go itsalanya le batho ba bangwe,ke motho yo o mo go direng ditsala jaaka re mmona a le mo maranyaneng a a letlelelang batho go buisana a Facebook.Malebogo o rata go nna le ba lelwapa la ga bone mme ebile se se mo dira gore a ithute dilo tse di farologanyeng[2]. Malebogo o ipoletse fela gore: “Mo go ene go filwe, ebile go solofetswe”.Se ke sekano se a se dirisang go tswelela mo botshelong.
Dipadi tse dingwe[baakanya | edit source]


text:
Moya wa me, o iketle, o letele Morena.
Baya pelo, o itshoke, ka o ka solofela.
O Ikanye, se belaele:
Bosa bo tloga bo sa kgantele.
Mo sefefong, mo tlalelong Morena oa go disa.
Le selemo se tlhatlhama serame sa mariga.
Mme lefifi le sutela kgalalelo ya tsatsi.
Ke gone: Ineele Modimo,
Ga o latlhe, o batla poloko.
Mo molemong, mo bosuleng Morena oa go disa.
Oa boifa’ng mme oa tshaba’ng? Botshelo bo molemo.
Ee, go na le baganetsi, baba le bo-Satane.
Mme dilo tsotlhe di mo thateng
Mo taolong ya Modimo Rara.
Pabalelong ya Morena re bolokesegile.


text:
Setswana | Tswana
- Ke tshwanetse ke direng go netefatsa gore ke itlhatlhobela malwatsi a tlhakanelo dikobo?
- A diritibatsi tsa mogare wa HIV di lwantsanya le mmele wa gago?
- Selakanyo sa mogare se itlhatlhobelwa ga kae?
- Ni nini haswa kufeli ugudulizi = kufeli kuambukiza (U=U)?
- A nka tsenwa ke mogare wa HIV
- Ke eng sese ka mpayang mo diphatseng tsa Mogare Wa HIV?
- HIV ke eng?
- A ngaka yame o tshwanetse go itse ka bong jwame?
- Nka itlhatlhobela mogare wa HIV/STDS ga kae?
- Nka itlhatlhobela mogare kae?


text:
Motsana wa Mogapi
Mogapi ke motse o o mo kgaolong ya legare mo Botswana. Motsana o o dikhilomethara tse di masome a mane le bosupa mo borwa jwa toropo ya Selebi-Phikwe gape o kwa tlase ga dikhilomethara tse di sa feteng lekgolo go tsweng molelwaneng wa Aferika Borwa. Mo palo bathong ya ngwaga wa 2001 dipalo di ne di le sekete, makgolo a mabedi le borataro.
Contents
Banni ba Mogapi ba kopa katloloso ya Ditlhabolo[baakanya | edit source]
Banni ba motse wa Mogapi kwa kgaolong ya Bobirwa ba rotse matshwenyego a kgaolo ya bone, a ba reng a akaretsa letlhoko la koloi e ba ka e dirisang go tshwara dirukutlhi.Ba buile jalo kwa phuthegong ya kgotla ya mopalamente wa kgaolo Rre Ponatshego Kedikilwe kwa motseng wa Mogapi bosheng.E ne ya re ba tswelela, ba re go na le mathata a didirisiwa jaaka kapari kana dikarata tse di ka ba supang gore ke ba twantsho borukutlhi. Ka jalo ga go bonolo go tshwara dirukutlhi ka ba se na sesupo sa tiro eo. Ba ne ba re batho ba ba setlang kwa sekolong le ba Ipelegeng ga ba duelwe ka nako.Mogolwane wa sepodisi sa kgaolo ya Botshabelo kwa Selebi Phikwe Rre Langanani Mudongo a re ba Ipelegeng ba a hirwa mathata ke gore bontsi ke bomme fela, mme borre ba le teng mo motseng wa Mogapi sa bone e le go nwa majalwa fela kwa dipotong, mme kwa Ipelegeng ba seo.
Rre Mudongo o tladitse ka gore go na le tlhaelo ya koloi e e tlaa bong e patorola mo motseng oo bosigo, mme seo se bakwa ke gore kgaolo ya bone e aname jaaka ba lebeletse metse ya Tobane, Sefhophe, Mogapi le kgaolwana ya Botshabelo kwa Selebi Phikwe. A re ntlha e nngwe ke gore beng ba leruo ba thapa badisa ba leruo la bone go tswa foo ba tsene ka lenga la seloko, gape ga ba duele babereki ba bone mme kwa bofelong mmereki o ituela ka leruo go bona se a se jang.O kgothaditse beng ba leruo go ne ba etela meraka ya bone go bona gore seemo se ntse jang, go itsa gore go nne le dikgang tsa go utswiwa ga leruo.Mogolwane wa lekalana la metsi Rre Monametsi Ramusu a re go na le dikgwetlho tsa metsi jaaka ka boipuso go ne ga nna le tlhaelo ya metsi. O tladitse ka gore seo se bakwa k e gore ba dirisa motlakase go pompa metsi,mme fa go na le kgaogo ya motlakase go nna le tlhaelo ya metsi.
Mogapi o wetswe ke seru[baakanya | edit source]
Motse wa Mogapi e nnile mongwe wa metse e e wetsweng ke merwalela morago ga go newa ke pula e e bokete e se na go na kwa motseng o o boseng.Banni ba motse o ba iphitlhetse ba le mo legoeleleng, matlo a bone a sena go wa fa bangwe ba ile ba latlhegelwa ke diruiwa tsa bone.Kgosi ya motse, Kgosi Boago Monnawapula, a re motse wa gagwe o amilwe ke merwalela mme se se bakilwe ke matangwana a a epilweng mo gare ga motse ga mmogo le metsi a a tswang kwa thabeng a tla ka masetla.A re metsi ao a bakile tshenyo e ntsi ka matlo mangwe a ole, fa diruiwa di tshwana le dikoko di tserwe ke metsi.Kgosi o boletse fa e ne e le la ntlha a bona pula e na ka bokete jo kwa Mogapi e bile tsela ya Selibe Phikwe-Lerala e ne e sa tsamaege, dikoloi di sa kgone go ralala metsi.Batho ba ba amilweng ke dipula tse ba setse ba filwe ditante ga mmogo le dijo go nama ba sietse mo go tsone go fitlhelela ba baakanya matlo a bone.Le fa go ntse jalo kgosi o rotloeditse ba malwapa a a amegileng go aga matlo a a thata e seng a mmu ka a senyega motlhofo.A re go tlaa dirwa sengwe ka matangwana a go fokotsa tshenyo e e ka bakiwang ke metsi, bogolo jang ka a re pula e e fitlhetse ba sa ipaakanya.
Mongwe monni yo o amegileng, Mme Maipelo Simon, a re metsi a ne a tsena a le mantsi mo ntlong ya gagwe ya mmu, a re ka pula e ne e na go le bosigo ba ne ba eme fela go se na kwa ba sielang teng.A re go ne go le modumo batho ba kua ba bangwe go ba tswa thuso.Mme Oaitse Mpitse ene a re ntlo ya gagwe e ole, mme metsi a ralala motse wa gagwe.A re le fa dilwana tsa gagwe di kolobile, ga di a senyega mme go senyegile dijo.Le fa go ntse jalo mme yoo le ene o filwe tante go nama a letetse mo go yone go fitlhelela seemo se siama.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
Coordinates: 22°19′25″S 27°50′30″E / 22.32361°S 27.84167°E


text:
TSOGANG! September 2013 | Boammaaruri ka Halloween
Batho ba le bantsi ba keteka Halloween ba sa itse kwa e simologileng teng. Utlwa gore ke eng fa go tlhokega gore re nne kelotlhoko.
Ditiragalo Tsa Lefatshe
E bua ka: Selekanyo sa aese kwa Arctic, go bolawa ga ditlou ka ntlha ya dinaka tsa tsone kwa Congo, go swa ga dikorale kwa Great Barrier Reef le dibaketeria mo mashing a letsele.
THE BIBLE'S VIEWPOINT
Go Tlhakanela Dikobo Pele ga Lenyalo
Utlwa se Baebele e se buang ka tlhakanelodikobo pele ga lenyalo le ditiro tse dingwe tse di tsamaisanang le tlhakanelodikobo.
SETLHOGO SA KA FA NTLE
Boammaaruri ka Halloween
Itse ka dilo tse di bosula tse di amanang le tshimologo ya Halloween le mekete e mengwe e e tsamaisanang le yone.
GO THUSA LELAPA
Kafa o ka Itshwarelang ka Gone
Ke eng fa go ka nna thata jaana go itshwarela? Bona kafa kgakololo ya Baebele e ka thusang ka gone.
POTSOLOTSO
Moitse wa Diphilo o Tlhalosa Tumelo ya Gagwe
Ke eng fa ngaka e e kileng ya bo e sa dumele mo Modimong e ile ya simolola go akanya ka Modimo le ka bokao jwa botshelo? Ke eng se se dirileng gore a fetole tsela e a lebang dilo tseno ka yone?
TSA MALOBA
Zheng He
Zheng He e ne e le mang? Utlwa ka mesepele ya gagwe e e gakgamatsang le se e se rutang ka China.
A GO TLHAMILWE?
Mafofa a Nonyane ya Emperor Penguin
Baithutatshelo ba ditshedi tsa lewatle ba lemogile eng ka mafofa a nonyane eno?
Tse Dingwe
Nka Dira Jang fa ke Tshwenngwa ka Tsa Tlhakanelodikobo?
Ithute gore go tshwenngwa ka tsa tlhakanelodikobo ke eng le gore o ka dira eng fa o tshwenngwa.
Ke Eng se o Tshwanetseng go se Itse ka go Romelelana Melaetsa?
Melaetsa e ka ama botsala jwa gago le go go senya leina. Bona gore seo se ka direga jang.
O ka Dirang Fa o Na le Bothata Jwa Botsogo?—Karolo 1
Basha ba le banè ba tlhalosa gore ke eng se se ba thusang go lebana le mathata a bone a botsogo le go nna ba na le boikutlo jo bo siameng.
Fenya Mokgerisi Kwantle ga go Lwa le Ene
Ithute gore ke ka ntlha yang fa batho ba kgerisa ba bangwe le gore o ka dira eng fa o kgerisiwa.
Josefa Kwa Nageng ya Egepeto
O ka itumedisa Modimo jang tota le fa go se na ope yo o go lebileng? Bala polelo eno ya Baebele mme o ithute mo sekaong sa ga Josefa.


text:
Motsana wa Nojane
Ncojane kgotsa Ncojane ke toropo e mo sekakeng sa Kalahari e mo kgaolong ya Ghanzi, mo Bophirima jwa Botswana. Motse wa Nojane o sekgele sa dikilomitara tse masome a mabedi go tsweng molelwaneng wa kwa Namibia, fa godimo ga moo motse o na le dikole tse dipotlana le tse digolwane ga mmogo le kokelwana. Mo palo batho ya ngwaga wa 2001 dipalo di ne di le sekete le makgolo a mane le masome a mararo le borobabongwe.
Contents
Dikotsi tsa motse wa Ncojane[baakanya | edit source]
Batho ba le batlhano ba bone dikgobalo morago fa bese e ba neng ba tsamaya ka yone go tswa Ncojane e menoga mo tseleng ya Metsimantsho le Lokalane ka tshipi ka nako ya botlhano maphakela.Mookamedi wa Mapodisi a Ncojane Superintendent Mompoloki Ramatsia, a re bese eo e e neng e pegile maloko a kereke ya Old Apostolic ba le 60, e ne ya thula setlhare mme ya wa, morago ga gore mokgweetsi wa yone a latlhegelwe ke taolo. Superintedent Ramatsia a re batho ba le batlhano, bomme ba le bararo le borre ba le babedi, ba bone dikgobalo mme ba ne ba ragosediwa kwa sepateleng sa Ghanzi go bona bongaka, mme ba robadiwa.A re ba bangwe ba ba boneng dikgobalo tse di potlana ba ne ba isiwa kwa kokelwaneng ya Motse wa Ncojane mme ba ne ba alafiwa ba bo ba gololwa ka letsatsi leo.Ramatsia o kopile bakgweetsi ba ba tlang mo dikgaolong tsa Ghanzi go kgweetsa ka keletlhoko le go obamela matshwao a tsela ka gore ditsela tsa Kgaolo eno di maswe fela thata.
Borukuthi bo thobaetsa banni ba Ncojane[baakanya | edit source]
Ramatsia a re ka malatsi a paseka dilo tsotlhe di ne di tsamaya ka thelelo.O ne a tswelela ka go kopa batho ba motse wa Nojane go itshwara fela jalo ka gore ke selo se se itumedisang. Mo dikgannyeng tse dingwe Mapodisi a Ghanzi a tlhothomisa dikgang tse pedi tsa bogodu.O boletse fa go thubilwe ntlo nngwe kwa Ghanzi ga utswiwa dilwana ka go farologana tsa madi a fetang P25 000.Mogolwane wa mapodisi kwa Ghanzi Superintedent Ishmael Morebudi a re tiragalo e diragetse ka Mosupologo mo mosong mme a re ga ba ise ba tswhare ope mabapi le yone ka gore dipula di ne dina. O boletse fa dithotlhomiso di santse di tsweletse.Superitedent Morebodi a re mo tiragalong e nngwe kwa Kgaolwaneng ya Bosele go utswilwe dilwana tsa madi a kana ka P892 e le gas cylinder le garawe mme ga go ope yo o tshwerweng ntateng ya dipula.Morebudi a re ka malatsi a paseka go nnile le dikotsi tse pedi mme ga go na ope yo o gobetseng mo dikotsing tseo.A re mo tikologong ya Ghanzi go ne go sena sepe se se maswe.Superitedent Morebudi a re o lebogela batho ba Toropo ya Ghanzi ka fa ba neng ba itshwere ka teng a re go supa fa dithuto tsa Mapodisi di tsene mo go bone.O ne gape a lebogela maloko a dikomoti tsa itshireletso tsa metse le ba ipelegeng gore ba nne ba tswelele fela jalo ka tiro ya bone ya go lwantsha borukutlhi.Morebudi a re sengwe se a se bonang se saletse kwa morago ke ntebela ke go lebele ka gore batho ba santse ba palelwa ke go laela ba ba bapileng le bone fa ba tsaya maeto.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
Coordinates: 23°08′02″S 20°17′42″E / 23.13389°S 20.29500°E
[[Category: Mafelo a a nang le batho ba bantsi mo Botswana]]


text:
Motsana wa Zutswa
Zutswa ke motsana yo mo kgaolong ya Kgalagadi mo Botswana. O kwa bonwa kwa sekakeng sa Kalahari , gape o nale sekolo se se botana. Mo palo bathong ya ngwaga wa dikete tse pedi le bongwe dipalo di ne dile makgolo a mane masome a marataro le borobabongwe.[1]
Contents
Banna ba Zutswa ba gakolotswe go nna le seabe mo kgodisong ya bana[baakanya | edit source]
Banna ba lefatshe la Botswana ba kgothaditswe go nna le seabe mo kgodisong le tlhokomelo ya bana ba bone.Kgakololo e e ntshitswe ke mooki wa kokelo ya Zutswa, Mme Cecilia Boitshwarelo, mo thutopuisanong e e neng e tshwaretswe kwa Nata boeng.Mme Boitshwarelo o gakolotse borre gore tlhokomelo ya ngwana e simologa fela fa mme a sa ntse a itsholofetse, mme a gakolola ba e leng borabana go nne ba tsamaya le bomme ba bone kwa tshidilong le kwa sekaleng go tsaya botsipa mabapi le tlhokomelo ya ngwana.A re go itshupile gore seabe sa borre mo tlhokomelong ya ngwana fa a ise a belegwe le fa a sa ntse a le monnye thata se le kwa tlase.Mme Boitshwarelo o boletse gape gore go botlhokwa gore borre ba itse seemo sa ngwana fa a ise a belegwe gore ba tle ba tlhaloganye seemo sa ga mme botoka.Thutopuisano eo e ne e rulagantswe ke komiti ya botsogo ya kokelo ya Zutswa, mme e ne e itebagantse le go rotloetsa borre go nna le seabe mo go tsa botsogo le pelegi.
Banni ba kgotlhadiwa go dirisa mananeo a puso[baakanya | edit source]
Mopalamente wa kgaolo ya kgalagadi mo botlhaba Mme Botlogile Tshireletso o kgothaditse batlhophi ba kgaolo ya gagwe, go dirisa mananeo a puso go tlhabolola matshelo a bone le go nyeletsa lehuma le le apesitseng lefatshe leno.Mme Tshireletso yo e bileng e le mothusa tona mo lephateng la dikgaolo o dirile kgothatso e mo diphuthegong tsa gagwe kwa metseng ya Makwate, Kudumatse, Dovedale, Mmaphashalala, Mookane le Dibete tse mo go tsone a neng a lekodisa banni ba metse eo ka dikgang tsa palamente e e fetileng.A re maikaelelo a go simolola mananeo a ipelegeng, ISPAAD le la LIMID e ne e le maiteko a mmuso go lwantsha lehuma, letlhoko la ditiro le go tsosolosa mohama wa temo-thuo ka e le tsone tse di ka tswakanyang itsholelo le go nyeletsa lehuma.Mopalamente o boleletse banni ba metse eo gore lenaneo la LIMID le ka ba thusa go apola batho lehuma ka go ruwa dikgomo, dihutshane le dikoko tsa setswana gammogo le go epa didiba tse ba ka di dirisang mo temong ya nosetso. Mothusa tona a re fa Batswana ba ka ikemisetsa go dirisa lenaneo la ISPAAD le la LIMID ba ka kgona go ntsha dijo tse di lekaneng le go imolola lefatshe leno go ikaega ka dijo tse di rekwang kwa mafatsheng a sele.Mme Tshireletso o tsweletse ka go lekodisa batlhophi ba kgaolo ya gagwe ka maikaelelo a puso a go dira molao o o tlaa laolang dinako tsa thekiso ya majalwa mangwe a setswana le molao wa go simolola go kgwathisa basadi mo dikgotleng tsa ditsheko.A re puso e ikaelela go dira molao o o tlaa nyeletsaang thekiso ya majalwa a maitirelo jaaka mokoko o ntshebile, laela mmago, motse o teng godimo le sethulaphoko ka jaana go lemogilwe fa e le one a tsenyang botsogo jwa batho mo diphatseng, e bile a rotloetsa boganana jwa banana, dintwa, go thubega ga malwapa le dipolaano.
Mo diphuthegong tseo, batho ba ne ba itumelela ditlhabololo tse di dirilweng mo metseng ya bone jaaka tsela ya Mahalapye kudumatse, phatlalatso ya motlakase, ditlhaeletsano le ditiro tse di dirilweng ka lenaneo la IPELEGENG jaaka go aga diterata tse di kgaoganyang masimo le mahudiso, diofisi tsa makgotla a setswana, kagelelo ya mabitla le go baakanya ditsela le go phepafatsa tikologo ya metse ya bone.Le fa banni ba Makwate, Kudumatse, Dovedale, Mmaphashalala, Mookane le Dibete ba lebogetse ditlhabololo tse di dirilweng mo kgaolong ya bone,ba ne ba ngongorega thata ka ditsela tsa kgaolo eo tse ba reng ga di tsamaege ntateng ya dikhuti. Ba re e re ka jaanong puso e herekanetse go tshela ditsela tseo sekontere ntswa e sale e ba solofeditse mo dingwageng di le mmalwa tse di fetileng, ba kopa gore ditsela tseo di neelwe goromente yo motona ka jaana khansele ya kgaolo potlana ya Mahalapye e sa kgone go di tlhokomela ntateng ya go tlhaelelwa ke didirisiwa.Dingwe tse ba ngongoregileng ka tsone ke tlhaelo ya bodiredi mo kgaolong, tlhaelo ya dikoloi mo makgotleng a setswana, tlhaelo ya metsi, tiego ya go isa didirisiwa tsa lenaneo la Ipelegeng mo mafelong a bone le melelo ya naga e ba reng e gomagometsa go nyeletsa phulo ya diruiwa le diphologolo tsa naga.Mabapi le ditsela Mme Tshireletso o tlhalositse fa go dira ditsela mo kgaolong ya gagwe go kgoreleditswe ke go phutlhama ga itsholelo. A re ka ntlha ya letlhoko la madi puso e neng ya seegela kwa thoko go dira tsela ya Parrs Halt / Mahalapye le go dira tsela e e tshwaraganyang metse ya Dibete, Mookane, Makwate le Machaneng, mme a re fa madi a ka bonwa ditsela tseo di tlaa dirwa.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145611/http://www.cso.gov.bw/html/census/dist90_91.html. Retrieved 2007-12-20.
Template:Kgalagadi District Coordinates: 24°8′7″S 21°14′50″E / 24.13528°S 21.24722°E


text:
Diragatsa Seabe sa Gago sa go Nna Moefangele
“Dira tiro ya moefangele, wetsa bodiredi jwa gago ka botlalo.”—2 TIM. 4:5.
1. Ke eng fa go ka twe Jehofa ke Moefangele wa ntlhantlha?
MOEFANGELE ke mongwe yo o bolelang dikgang tse di molemo. Jehofa Modimo ke ene Moefangele wa ntlhantlha. Morago fela ga gore batsadi ba rona ba ntlha ba tsuologe, Jehofa o ne a bolela dikgang tse di molemo tsa gore noga—Satane Diabolo—e tla senngwa. (Gen. 3:15) Go ralala makgolokgolo a dingwaga, Jehofa o ne a tlhotlheletsa banna ba ba ikanyegang go kwala dintlha tse di malebana le kafa kgobo e tla tlosiwang ka gone mo leineng la gagwe, kafa tshenyo e e bakilweng ke Satane e tla dirololwang ka gone le kafa batho ba tla boang gape ba nna le masego a a ileng a latlhegela Adame le Efa ka gone.
2. (a) Baengele ba na le seabe sefe mo tirong ya boefangele? (b) Jesu o tlhometse baefangele sekao sefe?
2 Baengele le bone ke baefangele. Ba bolela dikgang tse di molemo e bile ba thusa ba bangwe go rera dikgang tse di molemo. (Luke 1:19; 2:10; Dit. 8:26, 27, 35; Tshen. 14:6) Go tweng ka moengele yo mogolo e bong Mikaele? Fa Jesu a ne a le mo lefatsheng, o ne a tlhomela batho sekao sa go nna moefangele. Tota e bile, botshelo jwa gagwe bo ne bo remeletse mo go rereng dikgang tse di molemo!—Luke 4:16-21.
3. (a) Dikgang tse di molemo tse re di rerang ke dife? (b) Ke dipotso dife tse re tlhokang go di sekaseka e re ka re le baefangele?
3 Jesu o ne a laela barutwa ba gagwe gore ba nne baefangele. (Math. 28:19, 20; Dit. 1:8) Moaposetoloi Paulo o ne a rotloetsa modirimmogo le ene e bong Timotheo jaana: “Dira tiro ya moefangele, wetsa bodiredi jwa gago ka botlalo.” (2 Tim. 4:5) Ke dikgang dife tse di molemo tse rona balatedi ba ga Jesu re di rerang? Di akaretsa boammaaruri jo bo re tlhomamisetsang gore Rraarona yo o kwa legodimong e bong Jehofa, o a re rata. (Joh. 3:16; 1 Pet. 5:7) Tsela ya konokono e Jehofa Modimo a re bontshang ka yone gore o a re rata ke ka Bogosi jwa gagwe. Ka jalo, re itumelela go bolelela ba bangwe gore botlhe ba ba ikobelang puso ya Bogosi, ba ba utlwang Modimo, le ba ba dirang se se siameng, ba ka nna le kamano le ene ka go nna ditsala tsa gagwe. (Pes. 15:1, 2) Tota e bile, boikaelelo jwa ga Jehofa ke go fedisa pogo e e bakiwang ke tshiamololo. Gape o tla tlosa botlhoko jo bo bakiwang ke go gopola pogo e e diregileng mo nakong e e fetileng. Ruri tseno ke dikgang tse di molemo! (Isa. 65:17) E re ka le rona re le baefangele, a re sekasekeng dikarabo tsa dipotso tseno tse pedi tsa botlhokwa: Ke eng fa go le botlhokwa gore batho ba utlwe dikgang tse di molemo gompieno? Mme re ka kgona jang go diragatsa seabe sa rona sa go nna baefangele ka katlego?
KE ENG FA BATHO BA TLHOKA GO UTLWA DIKGANG TSE DI MOLEMO?
4. Ke dilo dife tse di seng boammaaruri tse ka dinako dingwe batho ba di bolelelwang ka Modimo?
4 Akanya fela o bolelelwa gore rraago o go latlhile wena le lelapa lotlhe la gaeno. Gongwe batho ba ba reng ba a mo itse ba go bolelela gore ke motho yo o seng botsalano, o bofitlha e bile o setlhogo. E bile ba bangwe ba ka nna ba re ga go thuse sepe go leka go mmatla ka gonne o sule. Seo ke sone se batho ba le bantsi ba se boleletsweng ka Modimo. Ba rutiwa gore Modimo ke masaitseweng le gore o setlhogo. Ka sekai, baeteledipele bangwe ba bodumedi ba re Modimo o tla otlhaya batho ba ba bosula ka bosakhutleng kwa lefelong la tlhokofatso. Bangwe ba re Modimo ke ene yo o bakang masetlapelo a tlholego. Tota le fa ditiragalo tseno di bolaya batho ba ba molemo le ba ba bosula, ba re ke kotlhao e e tswang kwa Modimong.
5, 6. Batho ba amilwe jang ke thuto ya go iphetogela ga ditshedi ka botsone go nna tse dingwe le dithuto tse dingwe tsa maaka?
5 Bangwe ba gatelela kgang ya gore ga go na Modimo. Mo kgannyeng eno, akanya ka thuto ya go iphetogela ga ditshedi ka botsone go nna tse dingwe. Batho ba le bantsi ba ba e buelelang ba re botshelo bo nnile gone ka bojone fela, ga bo a tlhamiwa ke mongwe yo o botlhale. Ba re ga go na Mmopi. Bangwe ba re motho le ene ke phologolo fela, ka jalo, ga go gakgamatse fa batho ba itshwara ka tsela ya bophologolo. Ba re fa batho ba ba nang le maatla ba gatelela batho ba ba bokoa ka bosetlhogo, ba a bo ba latela se go tweng ke melao ya tlholego fela. Ka jalo, ga go gakgamatse go bo ba le bantsi ba dumela gore tshiamololo e tla nna e ntse e le gone. Ka gone, batho ba ba ikanyang thuto ya go iphetogela ga ditshedi ka botsone go nna tse dingwe ga ba na tsholofelo ya mmatota.
6 Ga go pelaelo gore thuto ya go iphetogela ga ditshedi ka botsone go nna tse dingwe le dithuto tse dingwe tsa maaka, ke tsone di baketseng batho mathata a a leng gone mo metlheng eno ya bofelo. (Bar. 1:28-31; 2 Tim. 3:1-5) Dithuto tseno tsa batho di dirile gore batho ba se ka ba itse dikgang tse di molemo tsa mmatota le tse di nnelang ruri. Go na le moo, jaaka moaposetoloi Paulo a tlhalosa, di dirile gore batho ba nne ba le “mo lefifing mo mogopolong e bile ba kgaogane le botshelo jo e leng jwa Modimo.” (Baef. 4:17-19) Mo godimo ga moo, thuto ya go iphetogela ga ditshedi ka botsone go nna tse dingwe le dithuto tse dingwe tsa maaka di dirile gore batho ba se ka ba amogela dikgang tse di molemo tse di tswang kwa Modimong.—Bala Baefeso 2:11-13.
7, 8. Tsela e le nngwe fela e ka yone batho ba ka tlhaloganyang ka botlalo dikgang tse di molemo ke efe?
7 Gore batho ba letlane le Modimo, sa ntlha ba tshwanetse go tlhatswega pelo gore Jehofa o gone le gore go na le mabaka a a utlwalang a gore ba atamalane le ene. Re ka kgona go ba thusa gore ba nne le kitso eno ka go ba kgothaletsa gore ba ithute ka popo. Fa batho ba ithuta ka popo ba iketleeleditse go amogela dikgopolo tse disha, ba kgona go ithuta ka botlhale jwa Modimo le maatla a gagwe. (Bar. 1:19, 20) Fa re batla go thusa batho gore ba nne le kanaanelo fa ba akanya ka se Mmopi wa rona yo Mogolo a se dirileng, re ka dirisa diboroutšhara tseno tse pedi, Botshelo—A ke Tiro ya Mmopi? le The Origin of Life—Five Questions Worth Asking. Le fa go ntse jalo, batho ba ba ithutang popo fela ba ka se bone dikarabo tsa dipotso tse go leng thata go di araba tse di jaaka: Ke eng fa Modimo a letleletse pogo? Boikaelelo jwa Modimo ke eng ka lefatshe? A Modimo o amega ka nna?
8 Go ithuta Baebele ke gone fela go ka thusang batho gore ba tlhaloganye ka botlalo dikgang tse di molemo malebana le Modimo le boikaelelo jwa gagwe. Ruri ke tshiamelo go bo re kgona go thusa batho go bona dikarabo tsa dipotso tsa bone! Le fa go ntse jalo, gore re fitlhelele dipelo tsa bareetsi ba rona, ga re a tshwanela go ba naya tshedimosetso fela; re tshwanetse go ba tlhotlheletsa. (2 Tim. 3:14) Re ka kgona go tlhotlheletsa batho fa re etsa sekao sa ga Jesu. Ke eng fa a ne a atlega jaana? Sengwe se se mo thusitseng ke gore o ne a dirisa dipotso ka tsela e e molemo. Re ka mo etsa jang?
BAEFANGELE BA BA ATLEGILENG BA DIRISA DIPOTSO KA TSELA E E MOLEMO
9. Fa e le gore re batla go thusa batho semoyeng, re tshwanetse go dira eng?
9 Fa re le mo bodireding, ke ka ntlha yang fa re tshwanetse go botsa dipotso fela jaaka Jesu? Akanya ka boemo jono: Ngaka ya gago e go bolelela dikgang tse di molemo. A re, a ka kgona go alafa bolwetse jwa gago fa o ka dirwa karo e kgolo. O ka nna wa mo dumela. Mme go tweng fa a ka go solofetsa jalo a ise a go botse sepe ka botsogo jwa gago? Seno se ka dira gore o se ka wa mo ikanya. Le fa ngaka eo e ka tswa e na le bokgoni go le kana kang, o tshwanetse go go botsa dipotso a bo a reetse se o mmolelelang sone ka matshwao a bolwetse jwa gago, pele ga a ka go naya thuso e e tshwanetseng. Ka tsela e e tshwanang, fa re batla go thusa batho gore ba amogele dikgang tse di molemo tsa Bogosi, re tshwanetse go ithuta go botsa dipotso ka tsela e e molemo. Fa re sena go lemoga ka botlalo gore boemo jwa bone jwa semoya ke bofe, ke gone fela re ka kgonang go ba thusa.
Gore re fitlhelele dipelo tsa bareetsi ba rona, re tshwanetse go ba tlhotlheletsa
10, 11. Re ka kgona go fitlhelela eng fa re etsa tsela ya ga Jesu ya go ruta?
10 Jesu o ne a itse gore go botsa dipotso tse di tshwanetseng, go thusa motho yo o rutang gore a ithute mo gontsi ka moithuti mme gape go thusa moithuti gore a nne le seabe mo motlotlong. Ka sekai, fa Jesu a ne a batla go ruta barutwa ba gagwe go nna boikokobetso, o ne a simolola ka go ba botsa potso e e dirang gore ba akanye. (Mar. 9:33) Jesu o ne a thusa Petere go akanya ka melaometheo mengwe ka go mmotsa potso a bo a mo naya dikarabo di le mmalwa tse a ka tlhophang mo go tsone. (Math. 17:24-26) Mo lekgetlong lengwe, fa Jesu a ne a batla go bona se se mo pelong ya barutwa ba gagwe, o ne a ba botsa dipotso tse di neng di dira gore ba ntshe maikutlo a bone. (Bala Mathaio 16:13-17.) Fa Jesu a ne a dirisa dipotso a bo a tlhalosetsa batho dilo dingwe, o ne a sa ntshe mabaka fela. O ne a ba ama dipelo, a ba tlhotlheletsa gore ba dire dilo go dumalana le dikgang tse di molemo.
11 Fa re etsa Jesu ka go botsa dipotso ka tsela e e molemo, seo se tla re thusa ka ditsela tse tharo. Re tla lemoga kafa re ka thusang batho ka tsela e e molemo ka teng, kafa re ka arabang batho ba ba ka nnang ba kgoreletsa puisano ka gone e bile re ka ruta batho ba ba ikokobeditseng kafa ba ka solegelwang molemo ka teng ke se ba se ithutang. Akanya ka maemo a mararo a a bontshang kafa re ka dirisang dipotso ka tsela e e molemo ka teng.
12-14. O ka thusa jang ngwana gore a ikutlwe a gololesegile go rerela ba bangwe dikgang tse di molemo? Naya sekai.
12 Boemo 1: Fa o le motsadi, o ne o tla dira eng fa ngwana wa gago yo o mo dingwageng tsa bolesome a go bolelela gore ga a kgone go femela tumelo ya gagwe malebana le popo, fa a bua le ngwana yo a tsenang sekolo le ene? Ga go pelaelo gore o batla go mo thusa gore a kgone go rera dikgang tse di molemo a tlhatswegile pelo. Ka jalo, go na le go mo tshwaya phoso kgotsa go itlhaganelela go mo naya kgakololo ya gore a ka reng, ke eng fa o sa etse sekao sa ga Jesu mme o mmotse dipotso tse di tla dirang gore a akanye? O ka dira seo jang?
13 Fa o sena go bala le ngwana wa gago dikarolo dingwe tsa boroutšhara jwa The Origin of Life—Five Questions Worth Asking, o ka nna wa mmotsa gore ke dintlha dife tse a boneng di ka dira gore motho a akanye. Mo kgothaletse gore a batle se se mo tlhotlheleditseng go dumela gore go na le Mmopi le gore ke ka ntlha yang fa a batla go dira thato ya Modimo. (Bar. 12:2) Dira gore ngwana wa gago a itse gore ga go tlhokege gore mabaka a gagwe a tshwane le a gago.
14 Tlhalosetsa ngwana wa gago gore a ka nna a dira jaaka o mmontshitse, fa a buisana le ngwana yo a tsenang sekolo le ene. Seno se raya gore ngwana wa gago a ka nna a sekaseka dintlha dingwe, a bo a botsa motho yoo dipotso tse di tla dirang gore a ntshe maikutlo a gagwe. Ka sekai, a ka nna a kopa ngwana yo a tsenang sekolo le ene gore a bale lebokose le le mo go tsebe 21 mo boroutšhareng jwa Origin of Life. Go tswa foo, ngwana wa gago a ka nna a mmotsa jaana, “A ke boammaaruri gore DNA e kgona go boloka tshedimosetso e ntsi go feta dikhomputara tsa gompieno?” Go ka direga gore a arabe ka ee. Mme ngwana wa gago a ka nna a botsa jaana, “Fa e le gore baitse ba dikhomputara ga ba kgone go dira gore khomputara e boloke tshedimosetso e ntsi jalo, go tla jang gore DNA e kgone go dira jalo ka boyone fela?” Gore o thuse ngwana wa gago gore a ikutlwe a gololesegile go tlotla le ba bangwe ka tumelo ya gagwe, gangwe le gape o ka nna wa ikatisa le ene. Fa o mo thusa gore a dirise dipotso ka tsela e e molemo, o tla bo o mo thusa gore a kgone go diragatsa seabe sa gagwe sa go nna moefangele.
15. Re ka dirisa jang dipotso go thusa motho yo o sa dumeleng gore Modimo o teng?
15 Boemo 2: Fa re le mo bodireding, re kopana le batho ba ba belaelang gore Modimo o teng. Ka sekai, motho a ka nna a re bolelela gore ene ga a dumele gore Modimo o teng. Go na le go letla gore se a se buang se kgoreletse motlotlo, re ka nna ra mmotsa ka tlotlo gore o na le nako e kae a dumela seo le gore ke eng se se dirileng gore a ikutlwe jalo. Fa re sena go utlwa karabo ya gagwe le go mo lebogela go bo a akantse thata ka kgang eno, re ka nna ra mmotsa gore a o akanya gore go phoso go bala sengwe se se nayang bosupi jwa gore go na le mmopi. Fa e le gore mong wa ntlo o iketleeditse go amogela dikgopolo tse disha, a ka nna a re ga go utlwale go gana go sekaseka bosupi jo bo ntseng jalo. Fa go ntse jalo, re ka nna ra mo naya boroutšhara jwa Botshelo—A ke Tiro ya Mmopi? kgotsa jwa The Origin of Life—Five Questions Worth Asking. Fa re botsa dipotso ka tsela e e botlhale e bile re le pelonomi, seo se ka dira gore motho a re neye tshono ya go mmolelela dikgang tse di molemo.
16. Ke eng fa re sa tshwanela go kgotsofalela fela gore motho yo re ithutang Baebele le ene a bale dikarabo mo bukeng e re ithutang Baebele ka yone?
16 Boemo 3: Fa re tshwere thuto ya Baebele, re ka nna ra letla moithuti gore a bale dikarabo fela jaaka di ntse mo bukeng e re ithutang Baebele ka yone. Le fa go ntse jalo, fa re dira seo re ka nna ra dira gore moithuti a se ka a gatela pele semoyeng. Ka ntlha yang? Ka gonne fa moithuti a bala dikarabo fela jaaka di ntse mme a sa tlhatlhanye ka tsone, a ka nna a se ka a nonofa semoyeng. Fela jaaka sejalo se se swabang fa se utlwa mogote, le ene a ka ineela motlhofo fa a ganediwa. (Math. 13:20, 21) Gore seo se se ka sa direga, re tshwanetse go botsa moithuti gore o ikutlwa jang ka se a ithutang sone. Leka go bona gore a o dumalana le dintlha tse a di ithutang. Sa botlhokwa le go feta, dira gore a go bolelele lebaka la go bo a di dumela kgotsa a sa di dumele. Go tswa foo, mo thuse gore a beye mabaka ka Dikwalo gore kgabagare a kgone go itirela ditshwetso tse di siameng. (Baheb. 5:14) Fa re dirisa dipotso ka tsela e e molemo, batho ba re ithutang le bone ba ka nna le tumelo e e nonofileng mme ba ka kgona go emelana le maiteko a ba bangwe a go ba ganetsa kgotsa go ba tsietsa. (Bakol. 2:6-8) Ke eng gape se re ka se dirang gore re diragatse seabe sa rona sa go nna baefangele?
BAEFANGELE BA BA ATLEGILENG BA A THUSANA
17, 18. Fa o tsamaya le mongwe mo bodireding o ka dirisana jang le ene?
17 Jesu o ne a romela barutwa ba gagwe ka bobedi ka bobedi gore ba ye go rera. (Mar. 6:7; Luke 10:1) Moragonyana, Paulo o ne a umaka ‘badirimmogo le ene’ ba ba “oleng ba tsoga le [ene] mo dikgannyeng tse di molemo.” (Bafil. 4:3) Ka 1953, baboledi ba Bogosi ba ile ba simolola go thapisa ba bangwe mo bodireding e le go dumalana le se Dikwalo di reng Jesu o ne a se dira.
18 Fa re tsamaya le Mokeresete yo mongwe mo bodireding, re ka dirisana jang le ene? (Bala 1 Bakorintha 3:6-9.) Leba ditemana mo Baebeleng ya gago fa mmoledi yo o tsamayang le ene a di bala. Lebisa tlhokomelo ya gago mo mothong yo o tsamayang le ene le mo go mong wa ntlo fa ba ntse ba bua. Tlhoma mogopolo mo go se se buiwang gore fa mong wa ntlo a ganetsa, o kgone go thusa motho yo o tsamayang le ene. (Mor. 4:12) Le fa go ntse jalo, ela tlhoko: Ithibe gore o se ka wa tsena motho yo o tsamayang le ene ganong fa a tlhalosa dintlha sentle. Matlhagatlhaga a gago a a feteletseng a ka nna a mo kgoba marapo mme a tlhakanya mong wa ntlo tlhogo. Ka dinako dingwe go ka nna molemo gore o nne le seabe mo motlotlong. Mme fa o batla go bua sengwe, bua dintlha tse dikhutshwane. Go tswa foo, letla motho yo o tsamayang le ene gore a tswelele ka motlotlo.
19. Go tla bo go le molemo gore re gopole eng mme ka ntlha yang?
19 Wena le motho yo o tsamayang le ene lo ka thusana jang fa lo tswa mo ntlong e nngwe lo ya kwa go e nngwe? Ke eng fa lo sa dirise nako eo go tlotla ka ditsela tse lo ka tokafatsang tsela e lo rerang ka yone? Ela tlhoko gore o se ka wa bua dilo tse di kgobang marapo ka batho ba mo tshimong ya lona. Mme gape, tila serai sa go nna o bua dilo tse di sa siamang ka Bakeresetemmogo le wena. (Dia. 18:24) Go molemo gore re nne re gopola gore re dijana tsa letsopa. Jehofa o re bontshitse bopelonomi jo bogolo ka go re naya letlotlo le legolo la go rera dikgang tse di molemo. (Bala 2 Bakorintha 4:1, 7.) Ka jalo, a rotlhe re bontshe gore re anaanela letlotlo leno ka go dira bojotlhe fa re diragatsa seabe sa rona sa go nna baefangele.


text:
A filipino slang for stupid or being an asshole get a gago mug for your father-in-law abdul. Jesu ke mang na jesu wa natsaretha ke mang go wena na o nyaka go tseba jesu bjalo ka mopholosi wa gago yo a phelago o a kgona jesu o kganyoga go thomisa. This feature is not available right now please try again later. Ke a go lopa, morena wa me wee, ka leitlho la gago le le sa robaleng, go sira matlho a me mo go boneng sepe kwa ntle ga gago nonotsha he, pono ya one gore a kgone go tlhaola ditshupo tsa gago, a bo a bone botlhabatsatsi jwa tshenolo ya gago.
Unlike the knights of labor, the american federation of labor in the year 1997 which films were popular in the cinemas online aplication for paes. Paano kung yung taong araw-arw ginawa ng dyos ay aawayain ka,, iinisin ,, babastusin,,, ipapahiya,, ay mamahalin mo ano kya mangyayari. A polite term in filipino when someone's annoying you. Browse gago ka pictures, photos, images, gifs, and videos on photobucket.
Nutriwhip is a cream substitute popular with dieters and peoplelooking to reduce their calorie intake. Kahit pintas ka ng pintas gago pinannood mo parin nagiisyu kapa kabbohan tawag diyan te talgang bobo laos pero hind mo tintigilan ng commento pagsubaybay mo sa mga shows ganun katanga. Ke se ke utloile 3 ka hlahlathela feelleng 4 'mele, pelo, le moea 5 13 responses to hymn discussions morena thuso tsa gago ha ke di gopola cotlhe, o. O ka godisa ngwana ka dithata tsa gago, ya re a se na go gola a go direla bosula ke makgabe a dipapetla a logilwe ke ngwanyana a sa itse go otlha (se ke itse e le leele [maele a setswana]: go nna makgabe a dipapetla =go itlhaganela.
Tswana rosary prayers from the work of god's children yo o ithwelweng ka moya o o boitshepo, thato ya gago a e dirwe mo lefatsheng jaaka kwa legodimong. Jaanong ka gonne o beile tumelo ya gago mo go jesu keresete, re go rotloetsa ka thata gore o batle kereke mo lefelong la gago e e dumelang mo beibeleng mme o bue le moruti dira gore a itse ka tumelo ya gago e ntšhwa mo go jesu keresete. E bolela lefoko la gago le le reng: ka moo ke batla sefatlhego sa gago, morena 9 se mphitlhele sefatlhego sa gago, se kobe motlhanka wa gago ka bogale.
Tapos isang araw magigising ka na lang, wala ka nang puso, wala ka nang isip, wala na to, wala ka nang emosyon bigti ka na letse ka sinungaling tagalog gago. 16 totally useful filipino swear words and how to use them gago ka pala eh, niloloko ka na kinikilig ka pa or hindi lahat ng lalaki, gago 'yung iba, gaga 6 tarantado. Scripture view of jesaya 51 beibele nkutlweng ba lo latelelang tshiamo, ba lo batlang morena ya modimo wa gago 21 ka moo ge, utlwa fa, wena yo o bogisegileng.
Ikaw na sana gago ka lang 14239 me gusta 2 personas están hablando de esto hetong group na to ay para sa mga taong nanghihinayang sa kanilang. Gago ka, he said at the 113th founding anniversary of the bureau of internal revenue duterte said that uniformed officials during aquino's term such as general vicente loot had drug links mga generals mo, 'yang aide mo, 'yung aide ni [former interior secretary mar] roxas puro nasa droga, konektado. Tweet with a location you can add location information to your tweets, such as your city or precise location, from the web and via third-party applications.
Please think about voting for the accuracy of gago, gaga swear words below or even add a gago, gaga cuss or gago, gaga slang phrase gago ka: you're stupid (39%. Thuso ka letlole la gago karolo e e araba dipotso tse di tlwaelesegileng tse di amang go ikwadisa, go bula letlole la gago, le go fitlhelela letlole la gago. Karabo motlogolo kgang ya gago e motlhofo, ga gona jaaka mmaagwe ngwana wa gago a ka dira botshelo jwa gago thata ga bedi la ntlha o go tsieditse ka go tshola ngwana le monna o sele, go tswa foo jaanong o bata go dira mathata a gagwe a gago.
Gago ka - ang paglimot - ydwardosexpressions mula sa simula ay minahal ka minahal na walang alinlangan alinlangan na itinuloy dahil nakita ka hanggang sa dumating ang oras na may nakita ka ring iba. View the profiles of people named gago ka join facebook to connect with gago ka and others you may know facebook gives people the power to share and. Anthony may pasok ka ba ngayon ko yung kumot sa kanyang mga kamay at katawan tapos ay pinadaan ko sa pagitan ng mga bakal sa may uluhan ng kama gago ka sinabi. Check out gago ka doon by 123 pikit on amazon music stream ad-free or purchase cd's and mp3s now on amazoncom.
2018.


text:
Maun
Maun ke toropo ya Ngamiland. Maun ke Motse mogolo wa bokone bophirima lefelo le le itsegeng ka leina la Ngamiland mo Lefatsheng la Botswana. Motse wa Maun o na le batho ba ka tshwara dikete tse makgolo a matlhano.Dipalo tse di dirwa ke merafhe ee farologanyeng e fitlhelwa gone mo motseng wa Maun.
Contents
Banni ba Motse wa Maun[baakanya | edit source]
Merafe ya motse wa Maun e akaretsa batawana ba ba tshwereng se tilo sa bogosi jwa motse wa Maun, Bayei,Basarwa le Banbukushu. Go tswa go lowe kgosi ya motse wa Maun e tswa mo morafeng wa Batawana. Kgosi ya ntlha Ya motse wa Maun e ne ele Letsholathe II, yo irileng go thokafaleng ga gagwe go tse ngwana wa gagwe e bong Tawana Moremi. Kgosi Tawana Moremi o tshwareletswe bogosi ke kgeetsedie e bong Kealitile Moremi.
Tsela e go tshelwang ka yone mo Maun[baakanya | edit source]
Maun ke lengwe la mahelo aa humileng ka ditsatholego mo lefatsheng la Botswana. Banni ba motse wa Maun ba tshela ka go lema go tswa bogologolong. Merafhe ya Bayei, Batawana ke batho ba ba digogang ko pele mo temong. Dijo tse di lemiwang di akaretsa magapu, maraka, mabele, mmedi le tse dingwe. E ke tsela e batho ba itirelang dijo ka teng. Go lema go dirwa fela ka paka ya dipula ee simolong ngwaga o ya fifing. Di dirisiwa tsa temo di akaretsa dikgomo, ditonki le megoma. Bosêng batswana ba motse wa maun ba lema ka terekere ga bangwe ntse ba tshwere mo mokgweng wa maloba.
Godimo ga moo batho ba motse wa Maun ke barui ba dikgomo, ke ka mong motse wa Maun ele mengwe ya metse ee nang le dikgomo tse dintsi mo lefatsheng la Botswana. Thuo mo motseng o ga se ya kgomo hela ke ya leruo lotlhe ka kakaretso ebong dipodi, dihutshane,dipitse le ditonki hela jalo. Leruo le lone fela jalo ke motswedi wa dijo jaaka batho ba bona masi mo dkgomong le dipodi ke sa lebale le nama.
Ditsatholego[baakanya | edit source]
Mo motseng go fitlhelwa mantle entle a tholego a akaretsa mefuta ya dithare tse di farologanyeng jaaka dithare tsa maungo ebong motshaba, motsetsentsela, moroja, moretologa le tse dingwe tse dintsi. Le dithare tse di jewang ke leruo fela jalo le majang a a farologanyeng. Gona le losika la dithare tsa mengana ebong mogotho, mongana le mosu. Mefuta ya bojang e akaretsa phoka, mokakama le e mengwe. Motse wa Maun o kgabile ka motswedi wa metsi aa elelang ebong noka ya thamalakane ee tisang botshelo mo motseng wa Maun.
Bojanala Mo Maun[baakanya | edit source]
Motse wa Maun o tumile thata ka go nna kgoro ya bojanala mo Lefatsheng la Botswana, Maun ke motse o ditsela di nna mafaratlhatlha teng. Ka gore bajanala ba feta ka Maun goya Okavango Delta ga mmogo le bo Chobe National Park le mafelo a mangwe jalo jalo. Maun o le mafelo a a amogelang bajanala aa maemo a ntlha jaaka bo Sedie hotel, Maun Lodge, Rileys hotel, Kamanga Lodge le amangwe ke ka nankolo a ka tatsa tsebe e.
Thamalakane River[baakanya | edit source]
Noka ya Thamalakane e bonwa mo lefatsheng la Botswana mo Africa mo motseng wa Maun kwa bofelong jwa borwa jwa makgobokgobong a Okavango. Noka ya Thamalakane ke mengwe ya metswedi ya noka ya okavango. Noka ya Thamalakane e nale diphologolo tsa metsi e bong dikwena,dikubu le dithapi. Noka thamalakane ke ngwe ya ditsatholego tse e leng tsone di o kang bajanala go tla mo motseng wa maun. Noka e ke yone e tlokafatsang matshelo a banni ba motse wa Maun ka e ba thamela ditiro gape e ba thusa ka dithapi le Tswii ka ele dingwe tsa dijo tse ba tshelang ka tsone,Banni ba Maun ba dirisa noka e go itlhabisa phefo ka nako ya thamalakane.
Dikolo tse di fithelweng mo motseng wa Maun[baakanya | edit source]
Mo motseng wa maun go nale dikolo dile mmalwa tse di fithelweng mo motseng o. Go fithelwa dikolo ka go farologana mo motseng o tsa dithuto (primary schools) tse di potlana le tse di fa godingwana (juniour schools) le tse di tlhagolelang tsela goya ko bo godingwana (senior schools) le tsa bo mma dikolo (univesities) le tsa ithutelo tiro ya diatla. Dikolo tse di potlana tse di fithelwang teng ke tse di latelang Bonatla,Mathiba,letsholathebe,moremi,Botshwelelo,sekgoma,Boyei,Matola bontsi jwa dikolo tse di reeletswe ka maina a dikgosi ko ntle ga dile tharo e bong Bonatla,Matola le Boyei.
Moepo wa Maun[baakanya | edit source]
Moepo wa maun o fithelwa mo motsaneng o mabapi le maun o bitswana Toteng o sekgele sa dikilomethara dile masome a marataro le borataro go tswa mo motseng wa maun.


text:
Motse wa Tsao mo Botswana
Tsao kgotsa Tsau ke motse yo o mo kgaolong ya bokone-bophirima jwa Botswana. O bapile le makgobokgobo a Okavango gape le lekadiba la Ngami. Mo palong batho ya ngwaga wa 2001 dipalo di ne di le makgolokgolo, makgolo a mabedi le masome a boferabongwe.
Dtlamelo tsa Motse wa Tsao[baakanya | edit source]
Banni ba motse wa Tsao mo kgaolong ya Okavango ba eme sejaro go bogela ditso di diragala mo matshelong a bone jaaka go kgonagetse ka tiriso ya ditlhaeletsano mo motsaneng wa bone.E ne ya re mo potsolotsong, boeteledipele jwa motsana oo jo bo neng bo lebega bo tletse ka boitumelo jwa leboga dikoporasi tsa mafaratlhatlha ka di arabile selelo sa bone se se sa bolong go ba kokonela.Modulasetilo wa komiti ya ditlhabololo tsa motse Rre Gaboipeelwe Manja, a re ka ntlha ya phatlalatso ya ditlhaeletsano bogolo jang tsa beMobile jaanong ba na le sebaka sa go tlhaeletsana ka tshosologo le ba masika, ditsala le setshaba ka kakaretso ka e tshwara gongwe le gongwe go na le tse dingwe.
Rre Manja a re o solofela fa ngwaga eno e le o o monamagadi kwa motsaneng wa bone ka gore puso e sa tswa go araba selelo sa bone sa letlhoko la dipalamo ka go ba rekela mokoro o o tlaa ba thusang go golaganya motsana wa bone le metse e e mabapi e tshwana le Seronga le Etsha.Le fa go ntse jalo, modulasetilo a re ga ba itumedisiwe ke go bo badirelapuso ba sa tle kwa go bone mo e bileng jaanong go ba rontshang go inaakanya le mananeo a puso go tlhabolola matshelo a bone.Rre Manja a re ka lebaka leo, mangwe a mananeo a siiwa ke nako ba ise ba a akole ka gope ka ba beilwe ka fa mosing ke ditlhaeletsano.A re badirelapuso ba ipata ka gore motse wa Jao o mo makgobokgobong mme ka jalo ba tshaba metsi kgotsa go dirisa mokoro, a re jaanong o ipotsa gore seemo seo se tla a tswelela go fitlhela leng ka gore Jao ke lone legae la bone.O file sekai ka lephata la banana le ngwao a re ba le utlwalela fela ka ba se ke ba etela motsana wa bone go imolola banana mo lehumeng jaaka go diragala ka banana ba metse e mengwe.
Kgosana ya motsana oo, Johanne Xhokwe o kopile babegadikgang go etela motsana wa bone go gasa ditiragalo tsa motse wa bone jaaka e le bone bagokaganyi ba puso le setshaba.Motse wa Jao o mo makgobokgobong a noka ya Okavango, ka jalo ga go na motsamao wa dikoloi fa e se fela go dirisa mokoro kgotsa sefofane mme go belaesega gore badirela puso ba tshaba go etela teng.Mo go tse dingwe, modulasetilo o ngongoregile gore ka ntlha ya go tlhoka marekisetso kwa motsaneng wa bone mme banni ba koo ba tshabelelwa ke lehuma ka ba sa kgone go rekisa tse ba nang natso jaaka ditlatlana le ditlhapi go itshetsa ka tsone.O ngongoregetse gape go bo puso e diegela go tlhomamisa motse wa bone o a rileng o sale o nnile teng ka ngwaga wa 1931 mme nakokgolo ke eno ntswa metse e e runyang morago ga one jaaka Seronga e setse e tlhomamisitswe.A re ka ntlha ya seo, motsana wa bone ga o tlhabologe mo jaanong banni ba Jao ba fudugetseng kwa metseng e sele jaaka Seronga, Etsha le e mengwe go ya go tsenya bana ba bone dikole go latela bongaka le tse dingwe.Le fa go ntse jalo, o lebogetse puso go bo e kgonne go ba agela kokelwana mo motsaneng wa bone ntswa ba se na mooki fa e se go thusiwa ke mooki wa Seronga le yo o ba etelang gangwe fela mo kgweding a re seo se ba baya ka fa mosing bogolo jang mo malwetseng a tshoganetso.A re mo nakong eno fa go na le molwetse yo o pitlaganeng ba mo rwala ka mokoro go mo isa kwa Seronga, sekgele sa dioura di ka nna tharo kgotsa go feta ba ntse ba le mo metsing.
Dikgoge tse dingwe[baakanya | edit source]
Dipadi tse dingwe[baakanya | edit source]
Coordinates: 20°9′54″S 22°27′16″E / 20.16500°S 22.45444°E
[[Category:Kgaolo ya Botswana ya Bokone Bophirima ]]


text:
Kompone Ya GABCON e Abela Rre Ntshielang Ntlo
E rile fa Ofisi ya ga Tautona wa Botswana e thaba mokgosi gore setshaba sa Botswana se eme ka dinao se bolotse ntwa go nyeletsa lehuma le go busetsa seriti sa sika loo motho, mafoko a a seka wa tswewa ke phefo fela. Mafoko a go lebega Batswana ka kakaretso ga mmogo le maphata a mangwe a puso le dikompone tse di ikemetseng ka nosi di amogetse mafoko a ka tsebe tsoo pedi.
Botswana Railways e ne ya sega tema ka ngwaga wa 2014 fa e ne e agela motlhoki ntlo ko motsheng wa Pallaroad kana Dinokwe jaaka ba bangwe ba o bitsa. Ga go a tsaya sebaka se seleele ba kompone ya Gaborone Container Terminal (GABCON), ba ne ba ganetsa Setswana se bangwe ba eteng ba se bue sa gore tladi ga e ke e ratha golo gole gongwe gabedi. GABCON e le nngwe ya dikompone tse di ka fa tlase ga Botswana Railways le yone ya tisa monyenyo gape mo sefatlheng sa moagi mongwe mo motseng wa Pallaroad.
Ene yare ka tsatsi Laboraro, Lwetse a tlhola malatsi a le marataro monongwaga; kompone ya Gabcon le ba Ofisi ya ga Tautona ba rwala ditlhako go leba ko motseng wa Dinokwe/Palla Road. Letsatsi le ene ele lele haphegileng mo go Rre John Ntshielang fa ane a abelwa ntlo ya bonno.
Mookamedi wa kompone ya Gabcon, Mme Lesedi Moakofhi o tlhalositse fa go le maleba go leboga ba Ofisi ya ga Tautona go bo ba kaeditse Rre John Ntshielang le gone go ba lemotsha letlhoko la gagwe. Mme Moakofhi o boletse gape gore go nnile motlhofo mo go bone go re e re ba Ofisi ya ga Tautona ba ntse le dira maiteko a go nyeletsa lehuma le go tsholetsa matshelo a batlhoki, le bone ba ikitaya ka thupana go rotloetsa lenaneo le le haphegileng le.
O tsweletse a re e kete dikompone di ka dira go feta fa go thusa ba Ofisi ya ga Tautona mo maitlamong a bone a go thusa ba senang bonno le ba tshelelang mo lehumeng. Mookamedi o ne a re, GABCON e lemoga botlhokwa jwa go tsholetsa matshelo a Batswana ka jalo ba ikemiseditse go direla setshaba le go kgaogana dikatso tsa bone go thusa puso go nyeletsa lehuma. A re ba dumela gore tsela e ya neelano e molemo ebile e bopa lehatshe.
Mme Moakofhi o ne gape a leboga go menagane botlhe ba ba nnileng le seabe mo go thuseng go dira tiro e kgolo e ba e dirileng e. Mo go bone o ne a leboga ba kompone ya EGW ee ntshitseng setilo le tafole tse di lopileng madi a kanang ka P5500, Pullies Team e e ntshitseng bolao le dikoboto tse di lopileng madi a P5000 le Keriotic e e ntshitseng sekete (P1000) go ka dirisiwa go reka dijo tsa ga rre Ntshielang. Ntlo yone e lopile madi a a kanang ka P90 000.
Passenger Services
Botswana Railways Offices
Mahalapye Main Road
Mowana Ward
Private Bag 0052
Mahalapye
Botswana
T - +2674711375
F - +2674711385
E - infobotrail [dot] bw
BR Express bookingsbotrail [dot] bw


text:
Letlotlo le le Neng le Fitlhegile ka Makgolo a Dingwaga
Mokanoki ga a dumele se a se bonang. O nna a ntse a tlhatlhoba karolwana ya mokwalo wa bogologolo gangwe le gape. Mokwalo o o kwadilweng ka matsetseleko le thutapuo e e dirisitsweng e mo tlhatswitse pelo—gore o tshwere dikarolwana tsa bogologolo tsa thanolo ya Baebele ka puo ya kwa Georgia!
LETLOTLO leo le ne la bonwa kwa bofelong jwa December 1922, fa mokanoki mongwe wa kwa Georgia e bong Ivané Javakhishvili a ne a dira dipatlisiso malebana le kafa dialefabete tsa kwa Georgia di simologileng ka teng. O ne a bona khopi ya Talmud ya Jerusalema. Fa a ntse a e tlhatlhoba, o ne a kgona go bona gore ka fa tlase ga mokwalo wa Sehebera go na le mokwalo wa kwa Georgia o ditlhaka tsa one di neng di sutlhegile go se kae. *
Mokwalo o o “fitlhegileng” ka fa tlase ga Talmud e ne e le khopi ya karolo ya buka ya Baebele ya Jeremia e e kwadilweng mo lekgolong la botlhano la dingwaga C.E. Pele ga mokwalo ono o bonwa, mokwalo wa seatla wa Baebele ya kwa Georgia wa bogologolo e ne e le wa lekgolo la borobongwe la dingwaga C.E. Go ise go ye kae, go ne ga bonwa dikarolo tsa dibuka tse dingwe tsa Baebele tsa lekgolo la botlhano la dingwaga C.E. kgotsa le e leng pelenyana ga foo. Akanya o bona mekwalo ya Baebele e e kwadilweng dingwaga di le makgolo a se kae fela go tloga ka nako ya ga Jesu le baaposetoloi!
Ke mang yo o ranotseng mekwalo eno? A tiro eno e ne e dirilwe ke motho a le mongwe kgotsa ke setlhopha sa baranodi ba ba tlhoafetseng? Go fitlha jaanong, ga go na pego epe e e bonweng e e arabang dipotso tseno. Go sa kgathalesege gore mokwalo ono o ranotswe ke mang, ga go pelaelo gore Baebele, kgotsa bobotlana dikarolo tsa yone, di ile tsa ranolelwa mo puong ya kwa Georgia bogologolo ka lekgolo la bonè la dingwaga le gore Lefoko la Modimo le ne le ntse le le teng e bile le itsiwe ke batho ba kwa Georgia ka puo ya bone fa e sale ka nako eo.
Pego nngwe e e bontshang kafa batho ba kwa Georgia ba neng ba tlwaelane le Dikwalo ka teng e fitlhelwa mo bukeng ya The Martyrdom of St. Shushanik the Queen, e e ka tswang e kwadilwe mo e ka nnang kwa bofelong jwa lekgolo la botlhano la dingwaga. Fa mokwadi a tlhalosa kgang e e utlwisang botlhoko ya kgosigadi, o akaretsa mafoko a a nopotsweng le dikakantsho tse di tswang mo ditemaneng tse di mo Dipesalemeng, mo Diefangeleng le mo dikarolong tse dingwe tsa Baebele. Gape o tlhalosa gore ka maiteko a go itumedisa babusi ba Baperesia, monna wa ga Shushanik e bong Varsken, mmusi wa Puso ya Georgia ya Kartli, o ne a tlogela “Bokeresete” mme a amogela tumelo ya Bo-Zoroaster ya kwa Peresia mme a pateletsa mosadi wa gagwe gore le ene a dire jalo. Go ya ka buka eno, mosadi wa gagwe o ne a gana go tlogela tumelo ya gagwe mme a gomodiwa ke Dikwalo mo malatsing a gagwe a bofelo.
Go bonala fa e sale ka lekgolo la botlhano la dingwaga, go ranolwa le go kwalololwa ga Baebele ya puo ya kwa Georgia ga go ise go ke go fele. Mekwalo e mentsi ya seatla ya Baebele ya puo ya kwa Georgia ke bosupi jwa tiro e e boima e e dirilweng ke bakwalolodi le baranodi. Mma re sekaseke dikarolo tse pedi tsa kgang eno e e kgatlhang—go ranolwa le go gatisiwa ga Baebele.
GO ANAMA GA THANOLO YA BAEBELE
“Nna Giorgi moitlami yo o ikokobeditseng, ke ile ka ranolela buka eno ya Dipesalema go tswa mo Segerikeng se sesha go ya mo puong ya mo Georgia ke tlhoafetse thata.” Mafoko ao a builwe ke moitlami mongwe wa lekgolo la bo11 la dingwaga wa kwa Georgia e bong Giorgi Mtatsmindeli. Ke ka ntlha yang fa go ne go tlhokega gore go ranolwe Baebele fa go ne go setse go na le thanolo ya puo ya kwa Georgia ka makgolo a dingwaga?
Mo lekgolong la bo11 la dingwaga, go ne go setse mekwalo ya seatla e le mmalwa ya Baebele ya kwa Georgia. Dibuka dingwe di ne di sa tlhole di le gone gotlhelele. Gape, puo e ne e fetogile go se kae, ka jalo, go ne go le thata gore babadi ba tlhaloganye dikhopi tsa bogologolo. Le fa baranodi ba le mmalwa ba ne ba leka go tsosolosa Baebele ya kwa Georgia, seabe se Giorgi a nnileng le sone se ne se le botlhokwa thata. O ne a bapisa dithanolo tsa kwa Georgia tse di neng di le teng le mekwalo ya seatla ya Segerika mme a ranola dikarolo tse di tlhaelang, tota le dibuka tse di feletseng. Motshegare, o ne a dira ditiro tsa gagwe e re ka e ne e le mookamedi wa ntlo ya baitlami. Bosigo o ne ranola Baebele.
Molekane wa ga Giorgi e bong Ephrem Mtsire o ne a tsweletsa tiro ya ga Giorgi. O ne a rulaganya se e neng ya nna kaelo ya baranodi. E ne e na le melaometheo ya konokono ya thanolo, jaaka go dirisa puo ya ntlhantlha fa go kgonega le go latela mokwalo o go ranolwang go tswa mo go one fela jaaka o ntse mme ba dira jalo ba sa itlhokomolose tsela ya tlholego ya go bua. Gape o ne a simolola mokgwa wa go akaretsa dintlha tse di kwa tlase le ditshupiso tse di fa thoko mo dithanolong tsa kwa Georgia. Ephrem o ne a ranola dibuka di le mmalwa tsa Baebele sesha. Tiro ya ga Giorgi le Ephrem e ne ya thaya motheo wa tiro ya thanolo e e neng e tla latela.
Mo lekgolong le le latelang la dingwaga, go gatisiwa ga dibuka go ne ga anama kwa Georgia. Go ne ga tlhomiwa ditheo tsa thuto kwa ditoropong tsa Galati le Ikalto. Bontsi jwa bakanoki ba dumela gore se go neng go twe ke Gelati Bible, e gone jaanong e leng kwa Georgian National Centre of Manuscripts, ke thanolo e ntšha gotlhelele ya Baebele e e ranotsweng ke mongwe wa bakanoki ba kwa Gelati kgotsa kwa Ikalto.
Tiro eno ya go ranola Baebele e ne ya nna le tlhotlheletso efe mo bathong ba kwa Georgia? Mo lekgolong la bo12 la dingwaga, mmoki wa Mo-Georgia e bong Shota Rustaveli o ne a kwala Vepkhis-tqaosani (Knight in the Panther Skin) buka e e neng e na le tlhotlheletso e kgolo jaana mo e leng gore ka makgolo a dingwaga e ile ya bidiwa Baebele ya bobedi ya kwa Georgia. Mokanoki wa motlha wa rona wa kwa Georgia e bong K. Kekelidze, o tlhalosa gore e ka tswa e le gore mmoki yono o ne a nopola ka tlhamalalo go tswa mo Baebeleng kgotsa ga a ka a dira jalo, “dingwe tsa dilo tse a di kwadileng di tshwana thata le ditemana dingwe tsa Baebele.” Le fa mo makgetlhong a le mantsi leboko leno le bua dilo tse di seng boammaaruri, gantsi le bua ka dilo tse di jaaka botsala jwa mmatota, bopelotshweu, go tlotla basadi le go rata baeng go tswa pelong. Dilo tseno le melao e mengwe e e siameng e e rutiwang mo Baebeleng e ne e na le seabe mo tseleng e batho ba kwa Georgia ba neng ba akanya ka yone mme e sa ntse e tsewa e le melao e e siameng ya boitsholo.
GO GATISIWA GA BAEBELE—TIRO YA NTLO YA SEGOSI
Kwa bofelong jwa lekgolo la bo17 la dingwaga, lelapa la segosi la kwa Georgia le ne le batla thata gore Baebele e gatisiwe. Ka ntlha ya seo, Kgosi Vakhtang VI o ne a aga bogatisetso kwa motsemogolong o o bidiwang Tbilisi. Le fa go ntse jalo, mokwalo wa Baebele o ne o ise o siamele go gatisiwa. Go ne go ntse jaaka e kete Baebele ya kwa Georgia e ne e fitlhegile gape. Go ne go na le mekwalo ya seatla e e sa felelang ya dikarolo tse di rileng, mme puo e e neng e kwadilwe ka yone e ne e sa tlhole e dirisiwa. Tiro ya go kwalwa sesha le go tsosolosiwa ga mokwalo wa Baebele e ne ya newa Sulkhan-Saba Orbeliani yo e leng moitse wa dipuo.
Orbeliani o ne a dira tiro eo ka kelotlhoko. E re ka a ne a itse dipuo di le mmalwa, go akaretsa Segerika le Selatini, o ne a kgona go sekaseka mekwalo e farologaneng mo godimo ga mekwalo ya seatla ya kwa Georgia e e neng e le teng. Le fa go ntse jalo, go bo a ne a amogela dikgopolo tsa batho ba bangwe ga go a ka ga itumedisa Kereke ya Orthodox ya kwa Georgia. Baruti ba ne ba mo latofatsa ka gore o tlhanogela kereke mme ba tlhotlheletsa kgosi gore e dire gore a tlogele go ranola Baebele. Go ya ka dibuka dingwe tsa kwa Georgia, kwa lekgotleng lengwe la kereke, baruti ba ne ba pateletsa Orbeliani go fisa Baebele e a berekileng ka natla mo go yone ka dingwaga di le dintsi!
Sa botlhokwa ke gore, khopi e le nngwe ya Mokwalo wa Seatla wa Mtskheta (Mcxeta) o gape o itsegeng e le Saba’s Bible, o o sa ntseng o le teng le mo motlheng wa rona o na le dikakgelo tsa ga Orbeliani tse di kwadilweng ka seatla. Le fa go ntse jalo, bangwe ba belaela gore a tota Baebele eno ke e baruti ba neng ba le kgatlhanong le yone. Ke dintlha tse di oketsegileng fela tse go tlhomamisiwang gore ke ene a di tsentseng.
Le fa go ne go na le dikgwetlho, go gatisiwa ga Baebele e ne ya nna selo sa botlhokwa mo go bangwe ba lelapa la segosi. Mo gare ga dingwaga tsa 1705 le 1711, go ile ga gatisiwa dikarolo dingwe tsa Baebele. Ka ntlha ya maiteko a a dirilweng ke Dikgosana tsa kwa Georgia e bong Bakari le Vakhushti, kgabagare go ne ga gatisiwa Baebele e e feletseng ka 1743. E ne e sa tlhole e fitlhilwe.
^ ser. 3 Mo metlheng ya bogologolo, dilo tsa go kwalela di ne di sa bonwe motlhofo e bile di ne di ja madi a mantsi. Ka jalo, go ne go tlwaelegile go sutlha mokwalo wa bogologolo mo mokwalong wa seatla o o mo sekwalelong seo, se bo se dirisiwa gape go kwala mokwalo o mosha. Mekwalo e e ntseng jalo ya seatla e ne e bidiwa palimpsests (mekwalo e e phimotsweng) lefoko le le tserweng mo go la Segerika le le kayang “le phimotswe gape.”


text:
Go ‘Tlotla Rraago le Mmaago’ go Kaya Eng?
Karabo ya Baebele
Taelo e e reng “tlotla mmago le rrago” e tswa mo Baebeleng. (Ekesodo 20:12; Duteronome 5:16; Mathaio 15:4; Baefeso 6:2, 3) Go na le ditsela di le nnê tsa konokono tse re bontshang ka tsone gore re latela taelo eno.
Go ba leboga. Re bontsha gore re tlotla batsadi ba rona fa re ba leboga ka dilo tsotlhe tse ba re diretseng tsone. Gape re ka bontsha gore re a ba leboga ka go ba reetsa fa ba re gakolola. (Diane 7:1, 2; 23:26) Baebele e re kgothaletsa gore re nne motlotlo ka bone.—Diane 17:6.
Ba ikobele. Ga re a tshwanela go lebala gore Modimo o neile batsadi ba rona taolo. Ke ka moo re tshwanetseng go ba ikobela, segolobogolo fa re sa ntse re le bannye. Bakolosa 3:20 e laela bana jaana: “Utlwang batsadi ba lona mo go sengwe le sengwe, gonne seno se itumedisa thata mo Moreneng.” Jesu le ene o ne a ikobela batsadi ba gagwe fa a ne a le monnye.—Luke 2:51.
Dirisana le bone ka tlotlo. (Lefitiko 19:3; Bahebera 12:9) Gantsi seno se bonala mo tseleng e o buang le e o dirisanang le bone ka yone. Ke nnete gore ka dinako tse dingwe batsadi bangwe ba itshwara ka tsela e e ka dirang gore go nne thata go ba tlotla. Tota le mo maemong ano, bana ba tshwanetse go tlotla batsadi ba bone ka go tila go bua kgotsa go dira dilo tse di bontshang gore ba a ba nyatsa. (Diane 30:17) Baebele ya re go sa bue sentle ka batsadi ba gago ke phoso e e masisi tota.—Mathaio 15:4.
Ba tlhokomele. Batsadi ba gago ba ka nna ba tlhoka gore o ba tlhokomele fa ba ntse ba gola. O ka ba tlotla ka go leka go dira sotlhe se se mo maatleng a gago go ba tlamela ka dilo tse ba di tlhokang. (1 Timotheo 5:4, 8) Ka sekai, pele Jesu a tlhokafala, o ne a rulaganya gore go nne le mongwe yo o tla tswelelang a tlhokomela mmaagwe.—Johane 19:25-27.
Dikgopolo tse di phoso ka go tlotla batsadi
Kgopolo e e phoso: Go tlotla batsadi go raya gore re tshwanetse go ba letla gore ba laole manyalo a rona.
Boammaaruri: Baebele e re ruta gore lenyalo ke thulaganyo ya batho ba babedi. Genesise 2:24 ya re: “Ke gone ka moo monna o tla tlogelang rraagwe le mmaagwe mme o tla ngaparela mosadi wa gagwe.” (Mathaio 19:4, 5) Boammaaruri ke gore, batsadi ba ka gakolola bana ba bone ba ba nyetseng. (Diane 23:22) Mme gone banyalani ba ka nna ba dira tshwetso ya go se tsenye ba losika mo dikgannyeng tsa bone tsa lenyalo.—Mathaio 19:6.
Kgopolo e e phoso: O tshwanetse go dira sengwe le sengwe se batsadi ba gago ba reng o se dire.
Boammaaruri: Le fa Modimo a neile batsadi taolo mo baneng ba bone, seo ga se reye gore taolo ya bone e feta ya Modimo. Ka sekai, balatedi ba ga Jesu ba ile ba bua jaana fa kgotlatshekelo e kgolo e ne e ba laela gore ba tlole taelo ya Modimo: “Re tshwanetse go utlwa Modimo e le mmusi bogolo go batho.” (Ditiro 5:27-29) Bana le bone ba ikobela batsadi “seoposengweng le Morena,” seo se raya mo dilong tsotlhe tse di seng kgatlhanong le melao ya Modimo.—Baefeso 6:1.
Kgopolo e e phoso: Go tlotla batsadi go raya gore o tshwanetse go tsena kereke e ba e tsenang.
Boammaaruri: Baebele e re kgothaletsa gore re lekeletse go bona gore a dilo tse re di rutiwang di boammaaruri kana jang. (Ditiro 17:11; 1 Johane 4:1) Seo se ka nna sa dira gore re feleletse re sa dumalane le dilo tse re godileng re di rutiwa kwa kerekeng. Baebele e umaka maina a batlhanka ba ba ikanyegang ba Modimo ba ba ileng ba tlhopha go tlogela bodumedi jwa batsadi ba bone, ba ba jaaka Aborahame, Ruthe le moaposetoloi Paulo.—Joshua 24:2, 14, 15; Ruthe 1:15, 16; Bagalatia 1:14-16, 22-24.
Kgopolo e e phoso: Go tlotla batsadi go raya gore re tshwanetse go nna le seabe fa go dirwa meetlo ya dimpho tsa badimo.
Boammaaruri: Baebele ya re: “Jehofa Modimo wa gago ke ene yo o tshwanetseng go mo obamela, e bile ke ene a le esi yo o tshwanetseng go mo direla tirelo e e boitshepo.” (Luke 4:8) Motho yo o obamelang badimo ga a itumedise Modimo. Mo godimo ga moo, Baebele e re ruta gore batho ba ba suleng ga ba itse sepe. Ga ba itse le gore re a ba tlotla; ga ba kgone go re thusa le fa e le go re utlwisa botlhoko ka tsela epe fela.—Moreri 9:5, 10; Isaia 8:19.


text:
Dipotso Tse di Tswang Kwa Babading
Gogo wa Magogo yo go buiwang ka ene mo go Esekiele ke mang?
Dikgatiso tsa rona ga di bolo go tlhalosa gore fa Baebele e bua ka leina Gogo wa Magogo e a bo e bua ka Satane morago ga gore a latlhelwe mo lefatsheng. Lebaka la seo e ne e le ka gonne buka ya Tshenolo e tlhalosa gore Satane ke ene a eteletseng pele tlhaselo e e dirwang lefatshe lotlhe kgatlhanong le batho ba Modimo. (Tshenolo 12:1-17) Ke ka moo re neng re tsaya gore Gogo e tshwanetse ya bo e le leina le lengwe gape le Satane a bidiwang ka lone.
Le fa go ntse jalo, tlhaloso eno e ne e sa utlwale sentle ka gonne akanya ka seno: Jehofa a re fa a nyeletsa Gogo, o tla mo “naya dinonyane tse di jang nama, dinonyane tsa diphuka tsa mofuta mongwe le mongwe, le dibatana tsa naga go nna dijo tsa tsone.” (Esekiele 39:4) Gape Jehofa a re: “Go tla diragala mo letsatsing leo gore ke neye Gogo lefelo koo, lefelo la go fitlhela mo Iseraele.” (Esekiele 39:11) Mme go tla jang gore Satane a jewe ke dinonyane le dibatana tsa naga le mororo e le sebopiwa sa moya? A ka fitlhwa jang mo lefatsheng? Baebele ya re Satane o tla latlhelwa mo moleteng ka dingwaga di le 1 000. Ga a kitla a jewa kgotsa a fitlhwa.—Tshenolo 20:1, 2.
Baebele ya re fa dingwaga tse 1 000 di sena go khutla, Satane o tla gololwa mo moleteng mme “o tla tswa a ya go timetsa ditšhaba tse di mo dikhutlong tse nnè tsa lefatshe, Gogo le Magogo, go ba phutha mmogo go ya ntweng.” (Tshenolo 20:8) Fa e le gore Satane ke ene Gogo, a go raya gore o tla tshwanelwa ke go itsietsa. Ka jalo, Satane ga se ene “Gogo” yo go buiwang ka ene mo bukeng ya Esekiele kgotsa ya Tshenolo.
Jaanong ke mang Gogo wa Magogo? Go araba potso eno, re tshwanetse go sekaseka Baebele go bona gore ke mang yo o tlhaselang batho ba Modimo. Baebele ya re batho ba Modimo ba tla tlhaselwa ke ‘Gogo wa Magogo,’ ke “kgosi ya borwa” le ke “dikgosi tsa lefatshe.” (Esekiele 38:2, 10-13; Daniele 11:40, 44, 45; Tshenolo 17:14; 19:19) A seo se raya gore batho ba Modimo ba tla tlhaselwa ka ditsela tse di farologaneng? Ga go bonale jalo. Go bonala Baebele e dirisa maina a a farologaneng go tlhalosa tlhaselo e e tshwanang. Ke eng fa re rialo? Ka gonne Baebele ya re ditšhaba tsotlhe tsa lefatshe di tla nna le seabe mo tlhaselong ya bofelo e e tla simololang ntwa ya Haramagedona.—Tshenolo 16:14, 16.
Fa re bapisa ditemana tsotlhe tsa Baebele tse di buang ka tlhaselo eno ya bofelo ya batho ba Modimo, go bonala sentle gore Satane ga se ene Gogo wa Magogo. Go na le moo, Gogo wa Magogo o emela ditšhaba tse di farologaneng. A “kgosi ya borwa” ke yone e tla bong e eteletse pele ditšhaba tseo? Ga re a tlhomamisega. Mme gone, tlhaloso eno go bonala e dumalana le se Jehofa a neng a se bua malebana le Gogo wa Magogo, fa a ne a re: “O tla tla o tswa kwa lefelong la gago, kwa dikarolong tse di kwa kgakala thata tsa bokone, wena mmogo le ditšhaba di le dintsi, botlhe ba palame dipitse, phuthego e kgolo, tota le mophato o mogolo wa sesole.”—Esekiele 38:6, 15.
Ka tsela e e tshwanang, Daniele, yo le ene a neng a tshela ka nako e le nngwe le Esekiele, o ne a bua jaana ka kgosi ya borwa: “Go tla nna le dipego tse di tla e fuduang, go tswa kwa botlhabatsatsi le go tswa kwa bokone, mme e tla tswa ka tšararego e kgolo gore e tle e nyeletse le go neelela ba le bantsi tshenyego. Mme e tla tlhoma megope ya yone ya segosi fa gare ga lewatle le legolo le thaba e e boitshepo ya Mokgabiso; mme e tla tla go ya go fitlha fela kwa bokhutlong jwa yone, mme e tla bo e se na mothusi.” (Daniele 11:44, 45) Seno se tshwana le se se tlhalosiwang mo bukeng ya ga Esekiele malebana le se Gogo a tla se dirang.—Esekiele 38:8-12, 16.
Go tla direga eng fa tlhaselo ya bofelo e sena go khutla? Daniele a re: “Mo nakong eo Mikaele [e bong Jesu Keresete] o tla ema [ka nako ya Haramagedona], kgosana e kgolo e e emelang bomorwa batho ba gaeno [fa e sa le ka 1914]. Mme ruri go tla nna le nako ya matshwenyego [pitlagano e kgolo] e e tshwanang le e go iseng go ko go dirwe gore e nne teng fa e sa le go nna le setšhaba go fitlha ka nako eo. Mme mo nakong eo batho ba gaeno ba tla falola, mongwe le mongwe yo o fitlhelwang a kwadilwe mo bukeng.” (Daniele 12:1) Tshenolo 19:11-21 le yone e tlhalosa ka tsela e e tshwanang se Jesu a tla se dirang.
Mme gone, ke mang “Gogo le Magogo” yo go buiwang ka ene mo go Tshenolo 20:8? Ke botlhe ba ba tla tsuologelang Jehofa le go tlhasela batho ba gagwe ka nako ya teko ya bofelo e e tla tlang morago ga dingwaga di le 1 000. Fela jaaka Gogo wa Magogo yo o emelang ditšhaba tsotlhe tse di tla tlhaselang batho ba Modimo go ela kwa bokhutlong jwa pitlagano e kgolo, Gogo le Magogo le ene o tla tlhoa batho ba Modimo fela jalo. Mme fela jaaka ditšhaba tseo tse di tla senngwang ka nako ya ntwa ya Haramagedona, Gogo le Magogo le ene o tla nyelediwa. (Tshenolo 19:20, 21; 20:9) Ka jalo, go a tshwanela go bo botlhe ba ba tsuologang morago ga dingwaga di le 1 000 ba bo ba bidiwa “Gogo le Magogo.”
Rona baithuti ba ba tlhagafetseng ba Lefoko la Modimo re tlhoafaletse go bona gore mo nakong e e sa fediseng pelo ke mang yo o tla nnang “kgosi ya borwa.” Mme go sa kgathalesege gore ke mang yo o tla etelelang pele go tlhasela batho ba Modimo, re tlhatswegile pelo gore (1) Gogo wa Magogo le masole a gagwe ba tla fenngwa le go nyelediwa. (2) Kgosi ya rona Jesu Keresete, o tla falotsa batho ba Modimo le go ba tsenya mo lefatsheng le lesha le le nang le kagiso le polokesego.—Tshenolo 7:14-17.


text:
Kgaisano ya polelo e khutshwane 2018
Kgaisano ya polelo e khutshwane 2018
**Kgaisano e e tswaletswe. Re leboga botlhe ba ba supileng kgatlhego ka go romela dipolelo tsa bone.
Baatlhodi ba kgaisano e ba tlaa atlhola dipolelo tsotlhe tse re di amogetseng. Re tlaa le itsise mofenyi wa kgaisano e mo nakong e e sa fediseng pelo.
Nna o lebile tsebe e!
**
A o rata dipolelo? A o rata teme ya gago ya Setswana? Tsenelela kgaisano e ya go kwala polelo e khutshwane!
Kgaisano ya go kwala polelo e khutshwane, thanodi ya Setswana e e tshelang ya Oxford
A o eletsa go nna mokwadi wa dipolelo mme o ise o leke go di kwala? Gongwe o ntse o le mokwadi mme o ise o bontshe ope se o se kwadileng. Re go neela monyetla wa go kwala polelo ka teme ya gago ya Setswana, Polelo ya gago e tlaa gatisiwa mo maranyaneng a enthanete o bo o ikgapela mpho.
Thanodi ya Setswana e e tshelang e ikgantsha ka puo ya Setswana ka go rotloetsa Batswana go tsenelela kgaisano e ya go kwala polelo e khutshwane. Re romelele polelo ya gago (mafoko a polelo e a seka a feta 500). Polelo ya gago e nne ya ditiragalo tse o di ikakanyeditseng. Molaetsa sa polelo ya gago e nne ‘Morago ga tiragalo e ke ne ka rata teme yame ya Setswana’. Re tlaa tswalela go amogela dipolelo ka di 30/06/2018 ka 23:59 GMT. Romela polelo ya gago ka molaetsa wa emeili mo atereseng e e fa tlase. Polelo ya gago e tlaa balwa ke baatlhodi ba e leng baitseanape ba puo ya Setswana, fa mofenyi wa kgaisano a setse a tlhophilwe, re tlaa tsenya polelo e e fentseng mo webosaeteng ya rona ya thanodi ya Setswana e e tshelang ka di 31/07/2018. Mofenyi wa kgaisano e o tlaa ikgapela sekgele.
O santse o letile eng? Itsolopanye o simolole go kwala polelo ya gago!
Romela polelo ya gago le maina a gago ka botlalo ka molaetsa wa email fa: [email protected]
- Leina:
- Aterese:
- Dingwaga:
- Setlhogo:
- Palo ya mafoko a polelo ya gago:
Melawana ya kgaisano
Re tlaa emisa go amogela dipolelo ka di 30/6/2018 ka nako ya 23:59 GMT.
O ele tlhoko fa o kwala polelo ya gago gore mafoko a yone ga a fete 500, polelo e e fetang mafoko a e tlaa balwa go ema ka mafoko a a 500 e bo e atlholwa go lebilwe selekanyo seo fela. Polelo ya gago e nne e e kwadilweng ke wena, o letlelelwa go tsenelela kgaisano e ka polelo e le nngwe fela.
Molaetsa: ‘Morago ga tiragalo e ke ne ka rata teme yame ya Setswana’
O romele polelo ya gago ka molaetsa wa email fa: [email protected]
Baatlhodi: Dipolelo tsotlhe di tlaa balwa dib o di atlholwa ke setlhopha sa baatlhodi ba thanodi ya Setswana e e tshelang. Mofenyi wa kgaisano e o tlaa itsisiwe setšhaba mo webosaeteng ya rona ka di 31/7/2018. Mofenyi o tlaa itsisiwe.
Polelo e e tlaabong e fentse e tlaa tsennya mo webosaeteng ya rona ya thanodi ya Setswana e e tshelang. Mofenyi o tlaa ikgapela setlankana se se tswang kwa go ba oxford le mpho e ba tlaabong ba e mmaakanyeditse.
MELAWANA YA KGAISANO
TSWEETSWEE BALA MELAWANA E KA KELOTLHOKO. FA O TSENELELA KGAISANO E RE DUMELA GORE O DUMALANA LE MELAWANA E E BEILWENG, KA JALO O ITLAMA KA YONE.
- Re tswalela go amogela dipolelo ka di 30/6/2018. Ga re amogele polelo epe morago ga nako ya 11:59 (GMT) ka letsatsi le re tswalelang ka lone.
- Mongwe le mongwe yo o buang Setswana o letlelelwa go tsenelela kgaisano e. Ditlhopha di pedi, ba ba dingwaga tse 10-13 le ba ba dingwaga tse 13+ -16. Badiri ba Oxford University Press ('OUP') le masika a bone gab a letlelelwe go tsenelela kgaisano e.
- Go tsenelela kgaisano e, romela polelo ya gago kwa atereseng ya email e e setseng e builwe fa godimo pele ga re tswalela.
- O letlelelwa go gaisana ka polelo e le nngwe fela. Gore o bo o rometse polelo ga go reye gore re e amogetse re le ba OUP. Re le ba OUP ga re na go arabela polelo epe e e sa romelwa sentle kgotsa e romeletswe aterese e sele ka phoso, kgotsa e ka tswa e rometswe e sa nna sentle kana e rometswe re setse re tswaletse dipolelo, gongwe e rometswe go sa salwa ditaelo le melawana ya kgaisano e morago, polelo epe e e ntseng jaana ga re na go e atlhola.
- Re tlaa abela seetsele mofenyi a le mongwe fela.
- Tshwetso e e tserweng ke baatlhodi ga e ganediwe. Ga re na go letlelela ngongora epe.
- Fa go ka diragala gore re palelwe ke go ikgolaganya le mofenyi wa thulaganyo e, re le ba OUP re na le tshwanelo ya go neela yo o latelang mpho e e kabong e tserwe ke mofenyi fa re atlhola kgaisano e.
- Mpho e re tlaa e fang bagaisani ba kgaisano e ga re letlelele gore e ka fetisediwa gosele,ga re letlelele gore e ka rekisiwa e bile ga re letlelele gore e ka fetolelwa kwa mading. Re le ba OUP, ke rona fela ba re nang le dithata tsa go fetola mpho e re e neelang bagaisani fa re eletsa go dira jalo.
- Maina a gago ka botlalo le aterese re tlaa a dirisa go ikgolaganya le wena fa re go neela mpho ya gago. Re dirisa one fa re dirisanya le wena fa o ka nna le ngongora mabapi le kgaisano e. Re tlaa ikgolaganya le wena ka one fa re eletsa go go itsese sengwe ka se re se dirang re le OUP le morago ga kgaisano e.
- Fa go ka diragala gore re palelwe ke go tsamaisa kgaisano e mo nakong e re tlaabong re e labile re na le dithata re le OUP tsa go e sutisetsa kwa pele, kana ra e emisa re bo re tsweledisa ka nako e sele kgotsa re e emisa gotlhelele.
- Re le ba OUP ga re tlamege go tsaya maikarabelo a dikgobalo dipe tse di ka nnang tsa diragalalela bagaisani ka nako e ba tlaabo ba tseneletse kgaisano e. Ga re tseye boikarabelo bope fa o ka nna le mathata a go ikgolaganya le rona fa o batla go tsenelela kgaisano e fa mogala wa gago o sa bereke kgotsa enthanete ya gago e sa tshware. Re le ba OUP ga re na go ikgatholosa dikgobalo dipe kgotsa dintsho tse di ka tswang di bakilwe ke go tlhoka go nna kelotlhoko ga rona.
- Kgaisano e le melawana e e beilweng e ikaegile ka molao wa Sekgoa wa kwa Enyelane, dingongora dipe fela tse di ka tlhagogang di tlaa reediwa kwa dikgotla tshekelo tsa Enyelane.
BARULAGANYI:
Oxford University Press, Great Clarendon Street, Oxford, Oxfordshire, OX2 6DP, United Kingdom
To participate in this competition in other languages, visit:
Hindi
Tamil
Urdu
Comments
-
Page e mo Laptop ga e tlhagelele monate le bontle jaaka ya Tablet kgotsa ya Cellphone1


text:
GATWE e ne e re ka letsatsi le lengwe ... Ditlhamane tsotlhe di simolola jaana. Se ke gonne motho yo o di tlhabang o di utlwile gongwe. Molemo wa ditlhamane e ne e le go ruta bana ka ditlhamane gore ba kgone go tlhaloganya ka ba sa le bannye.
Ene ebile gape e le go ruta batho ka setso le ditlwaelo tsa rona batho ba bantsho.
Nako tseo go ne go sena dithelebishene le diyalemowa (diwaelese). Ke gopola thata mariga fa re dutse re orile molelo mme re reeditse bagolo ba rona ba re lotlegela ditlhamane.
Nako tse dingwe e ne e le thaka e tshesane e itisitseng mme re tlhabelane ditlhamane.
Jaanong nna ke ne ke sa di itse. Gantsi fa re etetse Thaba Nchu re ne re robala re aletswe mo fatshe mme pele re thulamela re tlhabe ditlhamane. E ne e re fa e le nna ke tshwanetseng go tlhaba tlhamane ke be ke lotlega ka buka e ke e badileng.
Etlare ke re phapha ke fltlhele botlhe ba robetse. Gongwe ke ne ke bua monate kgotsa ke ne ke ba kuruetsa ka dilo tse ba neng ba sa di itse.
Matsatsi a ga re tlhole re tlhaba ditlhamane. Ga re tlhole re bua.
O bone re feletse re na le bana bangwe ba lebeletse dithelebishene mme bangwe ba bua le megala ya lotheka, ba tobetsa ba tshega ba le bosi. Ga re tlhole re tsaya le dikgang.
Gore o itse gore motho o tshela jang, go direga eng mo botshelong jwa gagwe, o tshwanetse o bale mo bukeng ya sefatlhego kgotsa mo go tse dingwe tse batho ba buang mo go tsone. Ga re tlhole re tataisa bana, re ba tlogeletse gore ba tataisiwe ke thelebishene. Bana ba rona ba tlogelwa go lebelela telebhishene ba sa le bannye - ke yone modisa wa bone. A ke re fa a lebeletse o didimetse ga a go tshwenye.
E na le molemo ka e ba ruta fela gantsi tse dingwe tse ba di bonang ga di a siamela dingwaga tsa bona. Fa o lebelela se ba se shebileng o ka fitlhela go le ntwa batho ba bolawa.
Ditlhaloganyo tsa bana di santse di gopa sengwe le sengwe se se ntle le se se maswe.
Tlhokomela se bana ba se lebeletseng mme o bue le bone o ba tlhalosetse.
Nna le gone jaanong ga ke itse ditlhamane. Ke eletsa go di itse gore ke tle ke di kwale mo fatshe gore bana, ditlogolwana le dikokomana ba tle ba di buise mme ba di itse. Botshelo ba malatsi a bo itlhaganetse mo re sa itseng gore re lelekisitse eng? Dira nako ya go dula le bana o ba tlotlele sengwe se se ka ba tswelang molemo.
Baya nako e thelebishene e sa bulelweng mme lo e dirise go tlotla.
Nako e lo jang dijo tsa maitsiboa, dulang mo tafoleng lo ja, lo tlotla mme lo timile thelebishene. Nna le ura e e leng ya lelapa mme o utlwe gore ba bangwe letsatsi la bona le ne le le jang. Jaanong rona le ngwana wa lesea re mo ruta thelebishene.
PULL QUOTE:
*Mang kapa mang ya a batlang ho ngola kholomong ena, ka Sesotho kapa ka Setswana, a ka ikopanya le morulaganyi wa Express Jabulani Dlamini ho 051-404-7910
kapa email: Jabulani.Dlamini@volksblad.com
*Mongodi ya a batlang ho ngola kholomong ena ha ana ho lefiwa.
*Where necessary Express edits some columns. – Ed